Arhiva - Ruski ambasador u Srbiji, Aleksandar Čepurin\nKosovo je srpska zemlja, kolevka Srbije i svetinja i treba da se vrati u pravno i državno polje Srbije u skladu sa međunarodnim pravom, izjavo je ambasador Rusije u Srbiji Aleksandar Čepurin.\nU intervjuu za časopis Moskovskog državnog instituta međunarodnih odnosa Ministarstva spoljnih poslova Rusije, koji je objavljen u ponedeljak i koji prenosi Sputnjik, Čepurin je rekao da je situacija sa Kosovom ista kao sa Krimom, koji je "ruska zemlja" i koji se "vratio" Rusiji.\nPostoji rezolucija Saveta bezbednosti UN 1244 od 10. juna 1999. godine, prema kojoj je Kosovo deo Srbije i ne postoji nikakav drugi međunarodni pravni okvir, istakao je Čepurin nazivajući Kosovo "pseudodržavom" koja je od Srbije odvojena "kvazi granicom".\nGovoreći o zvaničnom stavu Rusije kada je u pitanju Kosovo, Čepurin je rekao da tu postoje tri momenta: "Prvo, mi ne priznajemo državu Kosovo, strogo se pridržavamo Rezolucije 1244 Saveta bezbednosti UN. Samo Beograd i Priština mogu da se dogovore o statusu i stepenu autonomije pokrajine Kosovo i Metohija. Drugo, ova odluka mora se doneti bez drskog pritiska sa Zapada na Beograd. Treće, mi ćemo biti spremni da pomognemo u potrazi za kompromisom i održivim rešenjem".\nRusija spremna da podrži one kompromise koje će narod Srbije smatrati prihvatljivim, rekao je on i ocenio da sve više zemalja razmišlja o povlačenju priznanja Kosova.\nOn je naveo da mnogi u Srbiji ulazak u Evropsku uniju povezuju sa bogatijim životom, što, kako je rekao, nije tačno. "Pritisak Amerikanaca raste, ali Beograd ne namerava da kapitulira pred Zapadom. Postoji više pitanja nego odgovora. Zapad koristi EU kao „šargarepu“ da bi naterao Beograd da pravi ustupke", rekao je Čepurin.


PODACI KOJI ĆE RAZBITI MIT O NAVODNOM GENOCIDU\nutorak, 29 oktobar 2013 10:10\nSREBRENICA - Direktor nevladine organizacije "Istorijski projekat Srebrenica" Stefan Karganović najavio je da će do kraja ove ili početka naredne godine biti objavljen približno pravi broj stradalih srebreničkih Bošnjaka u julu 1995. godine, koji će u potpunosti razbiti mit o navodnom genocidu.\nKarganović je naveo da "Istorijski projekat Srebrenica" na ovom poslu radi sa jednom uglednom i kompetentnom institucijom iz Republike Srpske i da će po završteku posla podaci biti objelodanjeni.\n"Mislim da će kompletna javnost biti šokirana kada vidi kakve su sve manipulacije tamo rađene. Tema je osjetljiva, a mi ne želimo da se zalećemo sa objavljivanjem informacija sve dok ne budu potpuno provjerene i tačne", rekao je Karganović za "Pres Republika Srpska".\nOn je istakao da su, pored već poznatih, otkriveni brojni drugi slučajevi gdje se na spomenicima u Potočarima nalaze ljudi koji su danas živi i zdravi.\nKarganović smatra da će rezultati istraživanja biti veoma neugodni za autore famoznog izvještaja Vlade Srpske o Srebrenici iz 2004. godine.


source.ba | Zavod zdravstvenog osiguranja KS unaprijedio postupak izdavanja recepata\nZavod zdravstvenog osiguranja KS unaprijedio postupak izdavanja recepata\nZavod zdravstvenog osiguranja Kantona Sarajevo, putem integralnog informacionog sistema Zavoda, inovirao je i unaprijedio postupak izdavanja odgovarajućih recepata, a koji će se od sada izdavati elektronskim putem za nekoliko stotina korisnika programskih lijekova enteralne prehrane za odrasle i bezglutenskog brašna.\nUvedeni noviteti će smanjiti nepotrebno kretanje osiguranika i fizičke posjete KCUS-u, a sve u cilju njihove zaštite u vremenu pandemije i pružanja redovne, pravovremene i efikasne usluge, saopćeno je iz Zavoda zdravstvenog osiguranja KS.\nOsiguranici koji su korisnici navedenih programa, upućeni su u ugovorne apoteke potpisnice protokola o posebnim programima, a radi realizacije svojih elektronskih recepata koji će biti dostupni u sklopu aplikacije eApoteka. Recepti su generisani u redovnom vremenskom intervalu od 30 dana od datuma realizacije posljednjeg pisanog recepta.\nU narednom periodu, Zavod će se potruditi da na isti ili na sličan način, unaprijedi postupak izdavanja recepata i za druge posebne programe.\nOsiguranici se pozivaju da poštuju preporuke struke i kriznih štabova, a Zavod će nastaviti iznalaziti nove modalitete za olakšavanje svih procedura iz svoje nadležnosti, ali i proširiti obim prava osiguranika, navodi se u saopćenju.


FAQ – Urban School\n1Kako da znam na koji nivo da se upišem?\nZa sve polaznike/učenike koji su već učili jezik organizujemo besplatno ulazno testiranje, koje se sastoji od pismenog i usmenog dela. Na osnovu dobijenih rezultata i proceni profesora-ispitivača, polaznici se svrstavaju u grupu koja im najviše odgovara.\n2Da li su udžbenici uključeni u cenu kursa?\nUdžbenici (knjiga i radna sveska) nisu uključeni u cenu kursa i kupuju se posebno. Ostali materijali koje polaznici dobijaju tokom trajanja kursa i sertifikat koji se dobija nakon polaganja završnog ispita, kao i sam ispit uključeni su u cenu.\n3Koji nivo mi je potreban za posao?\nNivo B1 (prema Jezičkom okviru Saveta Evrope) predstavlja minimalni zahtev za operativnu, dvosmernu poslovnu komunikaciju. To znači da se tek od ovog nivoa znanja može lakše i brže usvajati jezik jedne struke.\n4Koje jezike imate u ponudi?\nTrenutno Urban School nudi kurseve engleskog, španskog, francuskog, grčkog, srpski za strance, ali i druge jezike za koje postoji interesovanje.


CRTA pokreće kampanju protiv zaborava na policijsku brutalnost tokom julskih protesta | Autonomija\nCentar za istraživanje, transparentnost i odgovornost (CRTA) saopštio je danas da pokreće onlajn kampanju „PAMTIMO LI PREBIĆE?“ kao apel javnosti da ne dopusti da još jednom u društvu prevladaju institucionalna neodgovornost i kultura nekažnjivosti, uz podsećanje da se navršava mesec dana od izbijanja julskih protesta u Beogradu i drugim gradovima Srbije.\nCrta je napomenula da njen zahtev da direktor Policije Vladimir Rebić, na čije ime asocira naziv kampanje, podnese ostavku kao čin moralne i profesionalne odgovornosti nije urodio plodom, kao ni inicijativa koju su A11 i Crta zajednički podneli Zaštitniku građana da uputi javnu preporuku za razrešenje Rebića.\nKampanja je „reakcija na situaciju u kojoj već u zaborav padaju prizori policijske brutalnosti, kao i pitanja o odgovornosti za nezakonito postupanje policije“.\n„U demokratskom i na vladavini prava zasnovanom društvu nije moguće da niko ne snosi odgovornost za desetine slučajeva prekomerne upotrebe sile, javno iznošenje neistina o postupanju policije i dalju eroziju poverenja građana u instituciju koja bi trebalo da štiti njihovu bezbednost“, upozorila je CRTA.\nGlavni sadržaj kampanje čini serija od tri video klipa, nastalih zahvaljujući Televiziji N1, koja je Crti ustupila svoje video materijale.\nU saradnji sa Beogradskim centrom za ljudska prava i Inicijativom A11, Crta će nastaviti da zahteva odgovornost institucija i pojedinaca koji su se ogrešili o zakon i pravila službe.


Traži se kontinuitet - CdM\nKošarka Budućnost Voli dočekuje Unikahu sa željom da se upiše prvijenac u Evrokupu\nTraži se kontinuitet\nBudućnost Voli je izgubila realne šanse da se nađe u TOP 16 fazi Evrokupa što je bio cilj prije početka sezone, samo teorija (upisati svih pet pobjeda do kraja grupne faze, sačekati poraze rivala) drži “plave” u igri za drugi krug, pa je sada bitnije uigrati ekipu za nastavak ABA lige.\nI naravno, bilo bi dobro popraviti imidž u drugoligaškom evropskom takmičenju, jer sadašnjih 0-5 bode oči….\nPrva prilika je Unikaha – “plavi” u Sportskom centru Morača dočekuju (19.00, NOVA M) lidera i favorita grupe D, ekipu koja je planirana da ide do samog finala.\n“Stiže nam kvalitetna ekipa iz možda najjače lige u Evropi. O Unikahi ne treba posebno trošiti riječi, jer se radi o ekipi koja godinama unazad pravi tim koji kroz šampionat Španije i Evrokup ulazi u završne borbe za osvajanje tih takmičenja”, rekao je trener “plavih” Petar Mijović.\nKoliko “plavi” izgledaju loše u Evrokupu, toliko izgledaju dobro u ABA ligi, gdje imaju skor 4-1. To je slika i prilika kontrasta, ali lagani trijumf protiv Mege uliva samopouzdanje za ubuduće.\n“Poslije dosta poraza na jednu loptu, koji su poljulali samopouzdanje u timu, protiv Mege smo odigrali zrelo, pametno i odgovorno, pa u znatno boljem raspoloženju čekamo Špance”, jasan je 37-godišnji Baranin, koji je optimista i osjeća da ekipa raste.\n“Daleko smo od maksimuma, ali sam siguran da protiv favorita kao što je Unikaha možemo da izgledamo dobro i da napravimo kontinuitet dobrih igara. Bitni su koncetracija, energija, pritisak na spoljnu liniju protivnika i kontrola skoka, koja je na lošem nivou bila do sada. Ako to sve bude kako treba, može nam se ukazati da iznenadimo Unikahu”, poručio je Mijović.\n“Zeleni” iz Malage su na startu Evrokupa pospremili “plave” rezultatom 83:70, a odskočili su Herun (19 poena) i Adams (15), Elegar i Suarez sa šest skokova, Fernandez sa šest asistencija…\n“Tada smo odigrali dobro tri četvrtine, a uzrok poraza je bila naša igra u drugoj četvrtini. Vjerujem da, pred našim navijačima, možemo da budemo fokusirani 40 minuta kako bi konačno upisali prvi trijumf”, poručio je krilni centar Danilo Nikolić.


A3 štampa u boji je nikad dostupnija kućnim i korisnicima u manjim kancelarijama - Internet ogledalo\nIKEA predstavlja novi SYMFONISK zvučnik u obliku rama za slike, kao deo dugoročnog partnerstva sa Sonosom\n16.6.2021 0 IKEA predstavlja novi SYMFONISK zvučnik u obliku rama za slike, kao deo dugoročnog partnerstva sa Sonosom\n16.6.2021 0 Inženjeri Microsoft Razvojnog centra dele znanja sa studentima RAF-a\n15.6.2021 0 Kompanija Mastercard nastavlja da pruža digitalna rešenja malim biznisima kroz strateška partnerstva\nYou are at:Home»News»A3 štampa u boji je nikad dostupnija kućnim i korisnicima u manjim kancelarijama\nA3 štampa u boji je nikad dostupnija kućnim i korisnicima u manjim kancelarijama\nBy Zoran Kovacevic on\t 9.11.2020 News\nUkoliko ste nedavno bili u potrazi za nešto većim i naprednijim modelom štampača možda ste se iznenadili dosta nižim cenama na tržištu i daleko većoj ponudi A3 modela u boji nego što je to bio slučaj samo nekoliko godina ranije. Iako je vreme učinilo da cene standardnih A4 modela blago ali sigurno padaju tokom poslednjih godina, A3 modeli su često dosta sporije pratili krivu pada cene, najviše zbog toga što su oduvek bili namenjeni nešto zahtevnijim korisnicima koji ipak nisu bili fokusirani na uštedu, koliko na kvalitet.\nIpak, napredak tehnologije, pogotovo kada je u pitanju inkjet štampa, doveo je do toga da tehnološka rešenja koja su predstavljena u proteklim godinama jako lako skaliraju na modele različitih formata, čineći tako ponudu A3 štampača nikad boljom, uz odličan kvalitet i osetno niske cene.\nJedna od najzaslužnijih tehnologija kada je u pitanju prosečna cena štampača većeg formata je svakako Epsonova PrecisionCore tehnologija izrade glave i ona se nalazi u mnogim popularnim štampačima današnjice. Pomenuta tehnologija omogućavaju štampu do 40 miliona ultra preciznih tačaka u minutu, što dovodi do jako velike preciznosti uz zanemarljivu količinu inperfekcija i grešaka. Zasnovana na TFP tehnologiji koju Epson koristi u komercijalnim štampačima velikog formata, MicroTFP PrecisionCore čip nudi znatno poboljšane osnovne performanse u poređenju sa konvencionalnim piezo glavama za štampanje. To uključuje veću brzinu i tačnije postavljanje tačaka. Tanki piezo aktuatori, koji deluju kao pumpe koje ispaljuju kapljice mastila, debljine su samo 1 mikrona i mogu precizno da kontrolišu oblik i zapreminu kapljica brzinom do 50.000 puta u sekundi po mlaznici. Pored toga, povećanjem dužine ploče sa mlaznicama, a time i dužine linije mlaznica, sa 1 inča na 1,33 inča, PrecisionCore glave za štampu sposobne su da pruže profesionalni kvalitet štampe na neverovatno velikim brzinama i nenadmašnim kvalitetom. Ova tehnologija je uvela pravu revoluciju i neverovatno pojednostavila proizvodnju, što naravno posledično dovodi do smanjenja potrebe za delovima, povećanju pouzdanosti, većeg obima proizvodnje i naravno smanjivanje cene.\nŠtampači kao što je Epsonov EcoTank L14150 ili nešto napredniji L15150 su pravi primeri napretka tehnologije i pozitivnih posledica po pitanju kompaktnosti, efikasnosti i ekonomske isplativosti koju ova tehnologija omogućava kod krajnjeg korisnika. Model L14150 je veoma kompaktan, uz dimenzije koje su tek nešto veće od starijih A4 modela, a omogućava štampu A3+ formata u boji i dolazi sa ADF skenerom, LCD displejom za lako upravljanje, pa čak i faksom ukoliko zatreba. Naravno, već standardne mogućnosti dvostrane štampe, WiFi povezivanja i upotrebe aplikacije na pametnim uređajima za direktnu štampu se podrazumevaju. Uz uštedu od preko 80% u poređenju sa određenim drugim rešenjima kada se uzme u obzir period od tri godine, i daleko manje otpada u odnosu na modele koji koriste druge tehnologije, ovaj model je savršen za sve one koji imaju povremenu potrebu za štampom u većem formatu.\nA za sve one koji primarno štampaju u A3 formatu, tu je Epson EcoTank L15150 koji donosi daleko robusnije mogućnosti štampe uz čak dve ladice sa prednje strane za A3 papir koje primaju do 250 listova i kapacitet do 50 listova za ADF. Dodatne mogućnosti kao što su veći ekran i puna kontrolna tabla sa funkcijskim i numeričkim tasterima samo potvrđuju ozbiljnost jednog ovakvog modela koji je kao stvoren za manje kancelarije koje imaju potrebu za većim formatima.\nPomenuti modeli su samo vrh ledenog brega koji već neko vreme omogućava sve svestranija, pouzdanija i cenovno povoljnija rešenja za štampu. Krajnji benefit dobrim delom ubiraju korisnici, pogotovo oni u kućnim uslovima ili manjim kancelarijama.\n16.6.2021 0 Pametna fabrika kompanije Schneider Electric u Plovdivu, Bugarska, služi kao centar za širenje znanja za oblast industrije u regionu jugoistočne Evrope


7. decembar 2016. Članovi Odbora za evropske integracije u razgovoru sa državnom sekretarkom u Ministarstvu spoljnih poslova Portugala\nPredsednica Odbora Marinika Tepić zahvalila se na poseti i istakla da su Republici Srbiji, posebno Narodnoj skupštini, od izuzetnog značaja podrška i iskustva koja su države članice imale u procesu pristupanja Evropskoj uniji. Naglasila je da je u Narodnoj skupštini, bez obzira na poziciju, većina članova parlamenta za evropski put Srbije, koji je od presudnog značaja za bolju budućnost njenih građana.\nTepić je izrazila nadu da će se u narednom periodu intenzivirati saradnja sa Odborom za evropske poslove Skupštine Republike Portugal, kroz razmenu iskustava, što će značajno doprineti i unapređenju parlamentarne saradnje na svim nivoima. Ona je istakla da Srbiju uskoro očekuje otvaranje poglavlja 5 koje se odnosi na javne nabavke, i izrazila nadu da će biti otvorena i poglavlja 25 i 26 koja predstavljaju tzv. „tehnička poglavlja“, jer se vrlo brzo nakon otvaranja i zatvaraju. Naglasila je i da su za Srbiju od izuzetnog značaja pregovori o poglavljima 23, 24 i 35, jer predstavljaju ključna poglavlja za harmonizaciju nacionalnog zakonodavstva sa pravnim tekovinama Evropske unije i uspostavljanje vladavine prava.\nUpoznajući državnu sekretarku sa ulogom Odbora za evropske integracije u procesu pristupanja Srbije Evropskoj uniji, Tepić je istakla da je prepoznat i značaj saradnje sa organizacijama civilnog društva, sa kojima Odbor, u okviru Nacionalnog konventa o Evropskoj uniji, tesno sarađuje. Dodala je da je još jedan od prioriteta u radu, regionalna parlamentarna saradnja i istakla da se intenzivno radi na njenom unapređenu.\nČlanovi Odbora naglasili su da su očekivanja Vlade da Republika Srbija otvori sva pregovaračka poglavlja do 2018. i zatvori ih do 2020.godine. Oni su takođe izrazili nadu da će Portugal pružiti punu podršku otvaranju poglavlja koje se očekuje krajem ove godine.\nIstičući da Portugal podržava Srbiju na putu ka Evropskoj uniji, državna sekretarka Markeš je naglasila da je izuzetno važna jasna opredeljenost svih institucija u ovom procesu za uspostavljanje evropskog sistema, koji podrazumeva razvoj kako države, tako i društva, ali i osnaživanje ekonomije, uspostavljanje vladavine prava i demokratije. Ona je pozdravila saradnju Odbora za evropske integracije sa nevladinim sektorom, ističući da to predstavlja direktnu saradnju države sa njenim građanima. Zaključila je da će predstojeće posete zvaničnika, koje se očekuju u narednom periodu, dodatno unaprediti odnose između Portugala i Srbije, ali i doprineti intenziviranju saradnje na parlamentarnom nivou.


Spoljna politika za početnike - članice G7 potpisale istorijski sporazum - Zoomer\nSpoljna politika za početnike – članice G7 potpisale istorijski sporazum\nČlanice G7 su u subotu potpisale sporazum za borbu protiv poreskih zloupotreba multinacionalnih kompanija i kompanija koje se bave internet tehnologijom. Iako su ga ministri finansija zemalja G7 okarakterisali kao trenutak koji će „promeniti svet“, istina je da će se mesecima ako ne i godinama razgovarati pre nego što pravila stupe na snagu, prenosi Guardian.\nDo ovog dogovora nikad ne bi došlo da se za njega nije založila Dženet Jelen, nova ministarka finansija SAD, kao podršku je imala i američkog predsednika Bajdena čiji je predlog bio da minimalna globalna poreska stopa iznosi 21%. Najviše se oko dogovora premišljao domaćin, britanski ministar finansija Riši Sunak, ali mu je odluku presekla računica Univerziteta Oksford po kojoj negde oko polovine međunarodnih kompanija koje imaju sedište u nekoj od zemalja grupe G7 u Velikoj Britaniji ne plaćaju niti penija poreza.\nLideri G7 se nadaju da će u narednim mesecima sporazum podržati grupa država G20, koja uključuje Kinu, Rusiju, Južnu Afriku i Saudijsku Arabiju. Više od 130 zemalja učestvuje u paralelnoj vežbi za dogovaranje oko globalnog poreskog okvira, kao deo dogovora koji je sklopila Organizacija za ekonomsku saradnju i razvoj, a koja će, kako se očekuje, slediti G7 na sastancima u oktobru.\nPoreski sistem prilagođen 21. veku\nNovi poreski sistem će značiti i veće troškove multinacionalnim kompanijama, sa druge strane to će ići u pravcu veće ekonomske ravnoteže. Kako prenosi Guardian, britanski minister finansija Riši Sunak je rekao da su „poreske reforme nešto su na čemu je Velika Britanija insistirala i ogromna nagrada za britanske poreske obveznike – stvarajući pravedniji poreski sistem prilagođen 21. veku.“\nOglasio se i potpredsednik Fejsbuka za globalne poslove, Nik Kreg, po njemu ovo je značajan prvi korak ka sigurnosti za preduzeća i jačanju poverenja u globalni poreski sistem.\n„Želimo da proces međunarodne poreske reforme uspe i prepoznajemo da bi to moglo značiti da će Facebook plaćati veći porez i to na različitim mestima“, izjavio je Kreg.\nŠta su se članice dogovorile?\nDogovor sadrži dva važna člana, po prvom članu države će moći da oporezuju deo dobiti koje multinacionalne kompanije ostvare, dok je drugi član rezervisan za minimalnu globalnu stopu poreza na dobit. Već sam napomenula da su se države dogovorile oko minimalnog poreza na dobit, on će iznosti mnogo manje od predloga Bajdena, svega 15%.\nMoram napomenuti i da će Amerika imati dosta dobiti ovim zakonom jer će to značiti i da će nemački BMW za svaki prodati automobil plaćati porez u Americi.\nOčekuje se da drugim članom bude obuhvaćeno više od 8000 kompanija, ali ne i američka multinacionalna komanija Amazon, koja je prošle godine imala profitnu maržu samo nešto više od 6% .\nMinistri finansija Evropske Unije veruju u snagu sporazuma, naime oni očekuju da članice sa niskim porezima – Irska, Mađarska i Kipar (koje imaju stope poreza na dobit ispod 15% ) neće moći sebi da dopuste da se izoluju od svetskih ekonomskih lidera. Kipar je država koju favorizuju multinacionalne kompanije i koja je dala zeleno svetlo dogovoru uz uslov da za se za svaku zemlju osiguraju jednaki uslovi i zaštite interesi.\nOtpor centralnoevropskih zemalja\nKako prenosi Financial Times ipak nisu svi oduševljeni sporazumom. Zemlje sa niskim poreskim stopama koje su na taj način privukle kompanije da baš na tom mestu otvore središta za evropsko tržište kao što su Irska i Holandija su iskreno zabrinute ovim poreskim dogovorom. Ni zemlje centralne Evrope kao što su Poljska i Mađarska nisu bile ushićene , već naprotiv, pokazale su veliki otpor prema planu:\n„Ne bismo smeli da dozvolimo da G7 diktira koju poresku stopu imamo u našoj zemlji“, rekao je poljski ministar finansija Tadeus Koscinski za Financial Times i dodao da „ne podržavaju ideju o minimalnom porezu na dobit koju kompanije ostvaruju“\nMađarska, koja ima glavni porez na dobit 9 procenata, najniži u EU, je zauzela sličan stav.\nU izjavi, ministarstvo finansija Mađarske apeluje da bi zemljama „trebalo dati pravo da donose svoje suverene odluke o oporezivanju, uzimajući u obzir nivo ekonomskog razvoja i drugih relevantnih faktora, stoga, Vlada ne podržava povećanje poreza“.\nCover photo: BBC YouTube printscreen\nPrethodni članakNovi hit Bojane Vunturišević dobio dreg premijeru\nSledeći članakBIJENALE otvorilo poziv za mlade umetnike


Tramp i Koen planirali da od tabloida otkupe sve prljavštine - CdM\nTramp i Koen planirali da od tabloida otkupe sve prljavštine\nPredsjednik SAD Donald Tramp i dalje je tema pisanja “Njujork tajmsa”, prenosi Tanjug.\nList poslije afere “porno glumice”, piše o planu iz 2016. koji navodno dodatno kompromituje američkog predsjednika, iako taj plan, kako sam list navodi, nikada nije realizovan.\nTramp i njegov tadašnji advokat Majkl Koen osmislili su plan da od tabloida “Nešenel inkvajerer” otkupe sve “prljavštine” koje su o predsjedniku prikupili još od 1980-ih godina, piše list, pozivajući se na Trampove neimenovane saradnike.\nIako taj plan nije nikada realizovan, on ukazuje na to, navodi list, koliko su u Bijeloj kući bili zainteresovani za sve informacije koje su prikupili kompanija “Amerikan medija”, vlasnik “Inkvajerera” i njen direktor Dejvid Peker, inače dugogodišnji Trampov prijatelj.\n“Njujork tajms” piše da nije jasno da li je taj plan privukao pažnju federalnih tužilaca, koji istražuju finansiranje Trampove kampanje, i koji su od advokata Koena uspjeli da izvuku pristanak da sarađuje u istrazi o isplati 130.000 dolara porno glumici Stefani Kliford, poznatijoj kao Stormi Danijels, kao i 150.000 dolara Plejbojevom modelu Karen Mekdugal.\nNije poznato koliko materijala o Trampu je još u posjedu “Amerikan medija”, niti da li je nešto od toga uništeno, piše “Njujork tajms” i dodaje da je u protekle dvije decenije direktor Peker svojim podređenima naložio da štite Trampa od problematičnih tekstova, čak i tako što će otkupljivati neke priče, ali bez objavljivanja, već samo “za fasciklu”.\nNeki od zaposlenih u “Amerikan medija” tvrde da ih je Peker, u vrijeme predizborne kampanje 2016, sprječavao da kopaju po starim fasciklama ili da koriste priče iz perioda prije 1999. godine, kada je on stao na čelo kompanije.\nTo znači da se taj najveći izdavač “tračerske” štampe u SAD nije bavio kopanjem po Trampovom “prljavom vešu”, iako se smatra da je to “hrana” za tabloide. Kako se navodi, Peker je sarađivao u naporima da se otkupi i “sahrani” priča Mekdugalove.\nNjoj je za priču o aferi sa Trampom u avgustu 2016. plaćeno 150.000 dolara, uz dogovor da magazini u vlasništvu “Amerikan medija” promovišu njenu karijeru kao stručnjaka za fitnes. Nijedan magazin nikada nije objavio njenu priču. Nakon toga, međutim, u Trampovom okruženju pojavila se zabrinutost šta će se desiti ako Peker napusti kompaniju i sve te osjetljive tajne se nađu u rukama nekog drugog direktora.\n“Može ga udariti kamion”, primijetio je tim povodom Tramp u razgovoru, koji je advokat Koen snimio. U istom razgovoru, međutim, sam Koen nagovještava da se razgovaralo ne samo o aganžmanu sa Mekdugalovom “Potrebno je da nam se kompanija otvori za transfer svih tih informacija”, rekao je on.\n“Njujork tajms” napominje da, na kraju, od svega toga nije ispalo ništa, a Peker je došao u situaciju da brine kako će upravnom odboru objasniti za šta je potrošen novac isplaćen Mekdugalovoj.\nLjudi upoznati sa poslovima “Amerikan medija” kažu da se arhiva kompanije o Trampu odnosi uglavnom na stare priče “Nešenel inkvajerera” o njegovim bračnim problemima i parnicama pred sudovima, kao i na izvore tih informacija, zatim, na “dojave” o navodnim aferama, kao i na sitnice, poput njegovog ponašanja na partijama golfa.\nMnoge od starih priča iz “Nešenel inkvajerera” nisu nikad bile na internetu, ali bivši zaposleni “Amerikan medija” koji su željeli da ostanu anonimni, tvrde da bi materijal koji kompanija posjeduje o Trampu mogao da “Inkvajerer” učini dominantnim u izvještavanju o predsjednikovoj skandaloznoj prošlosti, piše “Njujork tajms”.\nTagsafera Donald Tramp SAD\nCare izvedi National Guard i pohapsi sve neprijatelje tvoje i demokratske Amerike..cio posteni svijet je sa tobom


Danas se suočavamo s neviđenim nivoima promjena unutar regulatornih okvira, prihvatanja pravila i zahtjeva za izvještavanjem. Svjesni ste toga da vaša organizacija mora ublažiti rizike koje to predstavlja, uključujući regulatorni, reputacijski i finansijski rizik, ali to stvara nekoliko izazova kao što su:\nKako osigurati da se to postigne uz maksimalnu efikasnost i vrijednost vašeg poslovanja?\nIsporuka dubinske analize vaših klijenata – Customer Due Diligence (CDD) u jednoj usluzi, D&B Onboard omogućuje vam provođenje procesa CDD-a i verifikacije s pravim uvidom podataka na globalnom nivou. Omogućuje vam izgradnju vlastitih podataka o kupcima i procesima s CDD-om te poboljšanje i efikasnost korištenja D & B-ovih pouzdanih podataka uklopljenih u samom rješenju.\nIspunjava više zahtjeva za dubinsku analizu kupca na jednom mjestu.\nEfikasnije organiziranje podataka dubinske analize.\nRadimo s više od 100 finansijskih institucija i organizacija za pružanje profesionalnih usluga kako bismo im pomogli da efikasno ispoštuju svoje CDD zahtjeve i zadovoljavaju regulatorne zahtjeve. Razumijemo da nemaju sva preduzeća iste potrebe i uspješno smo radili s velikim i malim organizacijama da razvijemo robusna regulatorna rješenja kako bismo zadovoljili njihove potrebe.\nNudimo vam niz fleksibilnih rješenja za zadovoljavanje vaših jedinstvenih potreba putem online usluga ili integracijom podataka u vlastite sisteme i procese.\nMi u D&B -u živimo i dišemo podatke, svaki dan pretvaramo ih u uvide spremne za poslovanje. Razumijemo da želite biti sigurni da imate najbolje podatke dostupne na tržištu i koristimo našu stručnost kako biste dobili najbolje:\nDUNSRight ™ je kvalitativan proces D&B -a koji vam daje povjerenje da koristite D&B-ov uvid. To je najopsežniji i najstroži proces koji pretvara poslovne informacije i podatke u informacije za donošenje odluka\nImamo najveću svjetsku bazu podataka s informacijama o više od 210 miliona firmi\nD&B DUNS® broj je jedinstveni identifikator koji povezuje relevantne podatke da bi smanjio duple zapise i pružio jedinstven pogled na organizaciju\nNaši se podaci uvijek prikazuju na isti logičan i dosljedan način, bez obzira na to gdje se firma nalazi, što omogućuje jednostavno poređenje.


Poslodavcem u smislu ovog zakona smatra se i fizičko lice - nosilac ili član porodičnog poljoprivrednog gazdinstva koji se bavi poljoprivrednom proizvodnjom, u skladu sa zakonom (u daljem tekstu: poslodavac - poljoprivrednik).\nOdredbe ovog zakona ne primenjuju se na lica koja kod poslodavca - poljoprivrednika rade bez naknade za rad.\nNa pitanja radnog angažovanja na sezonskim poslovima koja nisu posebno uređena ovim zakonom primenjuju se odredbe zakona kojim se uređuje rad - u delu kojim se uređuju privremeni i povremeni poslovi.\nIzuzetno od stava 1. ovog člana poslodavac - poljoprivrednik nije dužan da sačini akt o proceni rizika, ali je dužan da primenjuje opšte priznate mere kojima se obezbeđuje bezbednost i zdravlje sezonskog radnika.\n1) za obavezno penzijsko i invalidsko osiguranje - 26%,\nNovčanom kaznom od 5.000 do 150.000 dinara za prekršaj iz stava 1. ovog člana kazniće se poslodavac - fizičko lice.


Srbija i Izrael partneri u energetskoj tranziciji, zelena agenda zajednički cilj\nSrbija i Izrael partneri u energetskoj tranziciji\nPotpredsednica Vlade i ministarka rudarstva i energetike, prof. dr Zorana Mihajlović, izjavila je da će saradnja sa Izraelom u oblasti zelene energije, energetskoj tranziciji i procesu dekarbonizacije doprineti unapređenju sveukupnih odnosa dve države. Ona je, posle potpisivanja Memoranduma o razumevanju između Ministarstva rudarstva i energetike Srbije i Ministarstva energetike Izraela o saradnji u oblasti zelene energije, rekla da će dobri politički odnosi dve zemlje pomoći da se ostvari partnerski odnos i u zelenoj, energetskoj tranziciji.\n„Srbija i Izrael imaju dobre prijateljske veze i bilateralne, ekonomske i političke odnose. Potpisivanje memoranduma znači i osnovu za dalji razvoj odnosa u energetici, posebno u oblasti OIE, gde već postoje kompanije iz Izraela, ali i kada je reč o stvaranju još povoljnijeg privrednog i investicionog ambijenta, kao i kada govorimo o razmeni iskustava. Činjenica je da je Izrael daleko ispred nas kada je reč o dekarbonizaciji energetskog sektora i uradio je mnogo više na polju razvoja oblasti OIE i mi želimo još više izraelskih investitora koji će ulagati u zelenu energiju. Memorandum koji smo potpisali važan je jer se ne tiče samo saradnje država i ministarstava, već znači jačanje veza između naših privreda, naučnih institucija u oblasti zelene energije, saradnju na novim tehnologijama, ali i zajednički rad na povećanju energetske bezbednosti“, izjavila je potpredsednica Vlade.\nOna je istakla da se Srbija donošenjem novog zakonodavnog okvira, posebno Zakona o korišćenju OIE, jasno opredelila da ide ka dekarbonizaciji i započela proces energetske tranzicije.\n„Jasno smo se opredelili da idemo ka održivoj, zelenoj energetici i povećanju energetske bezbednosti. Zainteresovani smo i za saradnju sa Izraelom u gasnom sektoru, posebno kada je reč o projektu Istočni Mediteran, što bi za Srbiju značilo da ima još jedan pravac snabdevanja i nove snabdevače, odnosno dodatno unapredilo energetsku bezbednost“, rekla je Mihajlovićeva.\nJahel Vilan, ambasador Izraela, izjavio je da će saradnja u oblasti zelene energije omogućiti da se ojačaju poslovne veze i unapredi oblast istraživanja i pozvao potpredsednicu Mihajlović da poseti Izreal.\n„Hvala potpredsednici Vlade Mihajlović na aktivnoj ulozi koju ima sve vreme kada je reč o saradnji Srbije i Izraela. Memorandum je veoma važan korak napred u razvijanju odnosa dve države, posebno kada govorimo o zelenoj energiji. Energetika je jedan od najvažnijih tema današnjice i u velikoj meri od energetike zavisi budućnost i zbog toga treba da sarađujemo, posebno jer mislim da imamo jedni drugima mnogo toga da ponudimo i da zajedno radimo na realizaciji projekata“, rekao je Vilan.\nUljeni podovi, sve popularniji na našem tržištu i sve češći …


Nemanja Gordić | Tuzlanski.ba\nZa tačno 2 dana počinje zakazano okupljanje seniorske košarkaške reprezentacije BiH za prvi kvalifikacijski period, javlja zvanična stranica Košarkaškog saveza BiH. “Kao što smo vas ranije informisali, očekuju nas utakmice protiv reprezentacija Latvije i Grčke,…\nVratio se u Beograd: Nemanja Gordić ponovo u Partizanu\nBosanskohercegovački košarkaš, Nemanja Gordić vratio se u Partizan, potvrđeno je danas iz beogradskog kluba. Spekulisalo se prethodnih dana da bi moglo doći do toga, a danas je stigla i zvanična potvrda da će naš playmaker…\nKošarkaši Budućnosti nakon što su gubili 2:0 u finalnoj seriji ABA lige stigli su do 2:2 protiv Crvene zvezde. Igrači crnogorskog prvaka jučer su stigli u Beograd, a na aerodromu su ih dočekali navijači Crvene…\nNemanja Gordić odbio poziv Košarkaškog saveza BiH\nKošarkaška reprezentacija Bosne i Hercegovine u mečevima kvalifikacija za Svjetsko prvenstvo protiv Finske i Češke neće zaigrati u najjačem sastavu. Naime, selektor Jasmin Repeša neće moći računati na iskusnog playmakera Nemanju Gordića, a to je…


Izvor: B92, 01.Jul.2020, 07:37\n"Mora da bude pod punom platom, inače je to onda samo honorarni rad", kaže ona.\nOtkrila je da ove kompanije mogu da "uštede i do 104 milijarde funti preko povećane produktivnosti i poboljšanog fizičkog i mentalnog zdravlja osoblja."\n"Nećete dobiti nešto ni za šta", kaže Danijel Hamermeš, ekonomista rada sa koledža Barnard i profesor emeritus sa Univerziteta Rojal Holovej u Londonu.\n"Sanak je pusti misliti da možete da radite manje a da dobijete više i postoji gomila dokaza za to."\nZa veliki broj zaposlenih - makar u bogatijim ekonomijama - budućnost rada podrazumeće da "više ljudi provodi vreme kod kuće, radeći na daljinu i manje koristeći kancelarijski prostor", kaže profesor Hamermeš.\n"To ne znači da će efikasnost i kvalitet robe i usluga da se smanji ili pokvari", kaže doktorka Mara.\n"To je samo drugačiji način rada, a očekivanja klijenata takođe se menjaju u skladu s tim."\n"Mogu da se pomirim sa predavanjem od kuće, ali mi očajnički nedostaje lična interakcija sa mojim đacima", kaže ona.\n"Ponekad morate da naštimate instrument ili popravite držanje gudala ili poziciju ruke... a to ne možete tako lako preko ekrana."\n"Rad od kuće je beznadežan. Ne možete to da radite. Ne možete da držite koncerte, ne možete čak ni da držite probe", kaže ona.\nUporno je pokušavala da navede svoj barokni kamerni orkestar da drži probe "preko Zuma, na Skajpu, pa čak i na telefonu… ali digitalno kašnjenje je toliko da je to praktično nemoguće. Mi cvetamo kad smo zajedno, a ne možemo nikako da budemo."\n"Ja sam psihoterapeutkinja, ono sa čim ja imam posla ne odgovara uvek kućnom okruženju", kaže ona.\n"Teško je donositi određene stvari i reči u moj dom. Takođe, strašno mi je teško da razdvojim radno vreme i vreme koje provodim sa porodicom."\n"Mora da postoji jasno razgraničenje, jer to čini boljeg i jačeg psihoterapeuta."\n"Za one koji moraju da rade na licu mesta, socijalno distanciranje je glavna mera", kaže doktorka Mara.\n"Nećemo videti kako se kompletna radna snaga vraća u velikim masama."\nMožda najrevolucionarnija ideja za budućnost rada nije "gde" ili "kako" zarađujemo za život, već "koliko" treba da budemo plaćeni za to.\nIstoričar Rutger Bregman kaže da je vreme da se razmisli o "davanju novca besplatno svima. Ne kao uslugu, već kao njihovo pravo."\nOvaj univerzalni osnovni prihod, iliti UBI, ne bi bio "tek za nekoliko godina, ili samo u zemljama u razvoju, ili samo za siromašne", tvrdi on u svojoj knjizi "Utopija za realiste".\n"Indija je spremna za univerzalni osnovni prihod", kaže profesorka Šamika Ravi, stručnjakinja za ekonomiju iz Delhija sa Instituta Brukings.\n"Možda se to neće desiti prema 'skandinavskom modelu', gde imate zaista UBI za sve, ali osnovna platforma za one kojima je to potrebno postoji."\nU zemlji u kojoj otprilike 30 odsto populacije živi ispod granice siromaštva, "ciljani transfer povlastica mogao bi da bude najbolje rešenje", kaže profesorka Ravi, ali potreba i sredstva za to postoje.\nUBI bi mogao da doprinese i smanjenju rodnog jaza u platama. Profesor Hamermeš kaže da bi on trebalo da se deli "po osnovi odrasle osobe, a ne po osnovi porodice, inače bi to uticalo na izbore u vezi sa brakom i formiranjem domaćinstva."\n"Baš kao i rad od kuće, mislim da je UBI lepa teorija koja u stvarnosti ne ispada baš onako kako ste je zamislili", kaže Tereza.\n"Mislim da bi u praksi mogla da dovede do nejednakosti i izazove više problema nego što bi ih rešila."\nŠiroko rasprostranjen rad na daljinu "mogao bi, nažalost, da znači da će potražnja za niskokvalifikovanom radnom snagom kao što su čistači kancelarija opasti i da će oni ostati bez posla ili da će im se smanjiti plata", kaže profesor Hamermeš.\n"'Nova normalnost' dovešće do daljeg produbljivanja ekonomske nejednakosti."\n"Jedan slobodan dan više tokom nedelje mogao bi da podstakne ljude na više kupovine, češće odlaske u restorane i uopšteno veće promet novca", kaže doktorka Mara, a njeno istraživanje potkrepljuje tu tvrdnju.\nKad se kompanije odluče za kraću radnu nedelju, one troše manje električne energije, a smanjuju i "potrebu za transportom i emisijom ugljenika".\nGodine 1926, Henri Ford "industrijski titan, osnivač kompanije Ford motors i tvorac Modela T, postao je prvi čovek koji je primenio petodnevnu radnu nedelju", kaže Rutger Bregman.\n"Ljudi su ga proglašavali ludim. A onda su počeli da slede njegove korake", kaže Bregman.\nIzvor: Radio 021, 01.Jul.2020\nPandemija je izmenila način rada miliona ljudi, ali dok pokušavamo da povratimo ekonomije, ovo bi mogla da bude naša šansa da unapredimo kako, kada i gde ljudi rade...Getty ImagesHoćemo li raditi drugačije?..Širenje korona virusa dovelo je do ogromnih promena u radnim životima miliona ljudi,...


Putin prelazi Obaminu crvenu liniju: Ruski vojni stručnjaci u Siriji proširuju avio baze i piste | WebTribune\nHome SPEKTAR Putin prelazi Obaminu crvenu liniju: Ruski vojni stručnjaci u Siriji proširuju avio baze i piste\nRuski vojni stručnjaci, koji su stigli u Siriju pre par nedelja, počeli su da razgledaju avio baze i da proširuju neke piste na severu države, iako Moskva još uvek nije poslala borbene helikoptere prema zahtevu Sirijaca, prenose libanske novine.\nAs-Safir je, citirajući izvor iz Sirije, u ponedeljak preneo da „nema fundamentalnih promena“ među ruskim snagama na kopnu u Siriji, u smislu da tamo još uvek deluju „stručnjaci, savetnici i instruktori“.\nSekretar države SAD, Džon Keri, rekao je svom ruskom kolegi u subotu da su SAD veoma zabrinute zbog izveštaja da Moskva prikuplja vojsku u Siriji s ciljem podržavanja predsednika Bašara el Asada.\nRusija je bila vitalni saveznik Asada tokom celog rata u kom je, prema procenama, stradalo 250.000 ljudi i u kom je Sirija podeljena na oblasti kojima upravlja vlada i oblasti kojima upravlja Islamska država.\nAs-Safir navodi da su Rusi „počeli kvalitativno da deluju u pogledu naoružanja po prvi put od početka rata u Siriji, pošto su ruski stručnjaci počeli da razgledaju sirijske vojne aerodrome pre par nedelja i počeli da rade na tome da prošire piste, naročito na severu Sirije“.\nOve novine, koje su dobro povezane sa Damaskom, dodale su da ništa nije odlučeno o „prirodi oružja koje bi Damask mogao da dobije, iako su Sirijci tražili još 20 ruskih borbenih helikoptera tipa Mi-28“.\nSirijska vlada, koja je u savezu sa Moskvom još iz perioda Hladnog rata, izgubila je kontrolu nad većim delom severne Sirije, koji su zauzele grupe među kojima je i Islamska država.\nSAD, koje već predvode koaliciju za kampanju bombardovanja Islamske države u Siriji, planiraju da otvore sa Turskom novi front za borbu protiv džihadista u severnoj Siriji blizu turske granice.\nSAD i vlade Saudijske Arabije i Turske žele da Asad, koji je takođe saveznik Irana, napusti vlast.\nSirijski vojni zvaničnik je odbio da komentariše detalje izveštaja As-Safir-a, ali je ponovio prethodne komentare da je došlo do velikih promena u rusko-sirijskim vojnim odnosima u proteklih par nedelja.\nZvaničnik je naveo da je do promene došlo zbog opasnosti koju Islamska država i druge grupe predstavljaju po sirijsku državu.\n„Očigledno je da će Rusi biti odlučniji u rešavanju ove situacije, pošto ona predstavlja opasnost po saveznike Rusije“, rekao je zvaničnik.\nViši zvaničnik SAD je u subotu rekao za Reuters da su vlasti SAD detektovale „zabrinjavajuće pripremne korake“, što uključuje i transport montažnih kuća za stotine ljudi na sirijski aerodrom, ukazujući na to da se Rusija priprema za postavljanje veće vojske tamo.\nZvaničnik, koji je želeo da ostane anoniman, rekao je da tačne namere Moskve nisu poznate, ali da je Keri poručio ruskom ministru spoljnih poslova, Sergeju Lavrovu, da ne dovodi u pitanje položaj SAD.


JAVNIM RADOVIMA DO ČISTIJEG GRADA (VIDEO) · Kraljevo Online\nNaslovnaDruštvoJAVNIM RADOVIMA DO ČISTIJEG GRADA (VIDEO)\nTeško zapošljive grupe, ivalidi i stariji nezaposleni, radiće na poslovima kao što su pomoć starima, sanacije divljih deponija i uređenje puteva.\nJavni radovi koje zajedno finansiraju Nacionalna služba za zapošljavanje i lokalne samouprave u Srbiji u naredna četiri meseca zaposliće nekoliko hiljada nezaposlenih.\nMilutin Paunović je pre tri godine ostao bez posla ,a do ispunjenja uslova za penziju nedostaje mu dvanaest meseci radnog staža. “Ja sam prihvatio posao i nije me stamota ničega. Fali mi godinu dana da bi ispunio uslove za odlazak u penziju”, kaže Milutin za Kraljevo Online.\nPlata, staž i socijalno u naredna četiri meseca, puno će značiti i Nenadu Pantoviću. “Prihvatio sam ove javne radove da nešto privredim, da zaradim, nadajući se da ću posle ovoga naći neko zaposlenje možda čak i za stalno”, kaže Milutin.\nU Javnom komunalnom preduzeću “Čistoća”, grupu radnika preko javnih radova angažovali su za čišćenje i uređenje površina koje nisu predviđene redovnim planom održavanja. “Ovaj broj radnika koji smo dobili, sa ovom strukurom nam definitivno olakšava naše tekuće poslove, a ujedno radimo i površine koje nisu predviđene planom održavanja za ovu godinu ali se trudimo da ih uredimo i ispoštujemo taj društveni interes, ošti i javni tako da će grad izgedati lepše i da se vidi da živimo u civilizovanoj sredini”, rekao je Ivica Bogojević, direktor JKP “Čistoća”.\nNa teritoriji Raškog okruga, redovnim javnim pozivima za organizovanje javnih radova, angažovane su osobe sa invaliditetom i socijalno ugrožene kategorije. “Po javnim pozovima koji su organizovani sa lokalnim samoupravama Grada Kraljeva, opština Raška i Vrnjačka Banja izdvojeno je oko 18 miliona dinara i biće angažovano oko 150 lica. To su zajednička sredstva NSZZ i lokalnih samouprava”, rekla je za Kraljevo Online Tamara Bugarić, iz Nacionalne službe za zapošljavanje, filijala Kraljevo.\nJavni radovi angažuju nezaposlena lica sa evidencije Nacionalne službe, u cilju ostvarivanja društvenog interesa, pomoć starima, urešenje grada i sanacija divljih deponija.


Crna Gora u NATO-u — legitimizacija Milovog režima - Sputnjik Srbija\n22:14 05 Jun 2020\n13:35 19.05.2016 (osveženo 13:42 19.05.2016) Preuzmite kraći link\nPrijem Crne Gore u NATO bio bi neka vrsta legitimizacija režima Mila Đukanovića, izjavio je za Sputnjik naučni saradnik Institut za evropske studije Ruske akademije nauka Pavel Kandelj.\n„Na vlasti u Crnoj Gori je isti režim, odnosno partija Mila Đukanovića je na vlasti već 25 godina, a njemu je veoma važno da od zapadnih država dobije „demokratsko priznanje“, rekao je Kandelj.\nOdgovarajući na pitanje zašto crnogorske vlasti ignorišu mišljenje građana svoje države koji su otvoreno protiv stupanja njihove države u Alijansu, Kandelj kaže da je to zbog toga što režim shvata da, u tom slučaju, niko pristalicama stupanja u NATO ne bi garantovao pobedu.\nDrugi momenat je taj, kako kaže, što se stupanje u NATO na Balkanu doživljava i kao prethodno dobijena propusnica za ulazak u EU.\n„Iako formalno niko neće postaviti takav uslov, ipak su sve ostale balkanske zemlje prvo stupile u NATO, a tek onda u EU“, podseća Kandelj.\n„Formalno crnogorske vlasti govore da bi oni želeli da očuvaju dobre odnose sa Rusijom. U smislu gesta dobre volje crnogorske vlasti su omogućile Rusima da bez vize borave na teritoriji Crne Gore do 90 dana. To je dobro i za turizam, od kojeg Crna Gora u velikoj meri zavisi“, ističe on.\nU vojnom smislu, Kandelj zaključuje da crnogorska vojska postoji više simbolički, pa tako stupanje u NATO ne bi bilo nešto značajno.


Sulejmanijevo ubistvo — vrhunac protivpravnih dejstava Vašingtona - 14.01.2020, Sputnik Srbija\nSulejmanijevo ubistvo — vrhunac protivpravnih dejstava Vašingtona\nUbistvo iranskog generala Kasema Sulejmanija predstavlja vrhunac protivpravnih dejstava Sjedinjenih Američkih Država, koje je izašlo van svih pravnih i ljudskih... 14.01.2020, Sputnik Srbija\namerika i iran na rubu rata, rusija, svet, vesti, sergej lavrov, kasem sulejmani, iran\nUbistvo iranskog generala Kasema Sulejmanija predstavlja vrhunac protivpravnih dejstava Sjedinjenih Američkih Država, koje je izašlo van svih pravnih i ljudskih okvira, izjavio je ministar spoljnih poslova Rusije Sergej Lavrov.\n„Kulminacija protivpravnih dejstava Vašingtona bilo je ubistvo Kasema Sulejmanija, zvaničnog predstavnika iranskih vlasti, koji je bio u zvaničnoj poseti susednoj zemlji, u Iraku. I to, naravno, prevazilazi sve međunarodne pravne i prosto ljudske okvire“, naglasio je Lavrov.\nOn je rekao da je Moskva spremna da pomogne u izgradnji dijaloga između Sjedinjenih Američkih Država i Irana, ukoliko obe strane za to pokažu realan interes, ali da ne namerava da se meša u odnose te dve države.\n„Ne nameravamo da se mešamo u odnose Sjedinjenih Američkih Država i Irana, ako se pod mešanjem podrazumevaju neka fizička dejstva“, dodao je on.\nU noći 3. januara Sjedinjene Američke Države izvele su operaciju na području međunarodnog aerodroma u Bagdadu u kojoj su ubijeni komandant elitne jedinice iranske vojske — specijalnih snaga „Kuds“ — general Kasem Sulejmani i zamenik komandanta iračkih šiitskih ustaničkih snaga Abu Mahdi el Muhandis, za koje je Vašington smatrao da su uključeni u organizaciju napada na Ambasadu SAD u Bagdadu 31. decembra.\nAmerička administracija objasnila je da je Sulejmani ubijen jer je pripremao „neizbežne“ napade na američke ambasade. Predsednik Donald Tramp izjavio je da se radi o četiri konkretne ambasade u neimenovanim zemljama, iako šef Pentagona Mark Esper nije potvrdio njegovu izjavu.\nIran je kao odgovor na Sulejmanijevu likvidaciju 8. januara gađao vojne baze u Iraku, u kojima je raspoređen kontingent američke vojske. Prema podacima Vašingtona, niko od američkih građana nije povređen. Kao odgovor na taj napad, Sjedinjene Američke Države su u petak uvele sankcije za 17 iranskih rudarsko-metalurških kompanija, kao i za strane brodove uključene u kupovinu njihovih proizvoda. Sankcije su uvedene i osmorici visokih iranskih zvaničnika.


Ako ste pitate da li ste pod povišenim rizikom od kardiovaskularnih bolesti, na primjer, odgovor je na jedno "boc" od vas. Nova studija naučnika sa Harvarda pokazala je da krvna grupa otkriva mnogo toga, uključujući i povišen rizik od bolesti srca i krvnih sudova i nekih tipova kancera.\nIstraživanje koje je sprovedeno na uzorku od 89.500 osoba pokazalo je da su odredjene krvne grupe povezane sa povišenim rizikom od kardiovaskularnih bolesti, dok druge nose povišen rizik od pojedinih tipova raka.\nIspitanici sa krvnom grupom AB imaju za 26 odsto viši rizik od bolesti srca i krvnih sudova, osobe sa krvnom grupom B su pod 15 odsto višim rizikom, dok su oni sa A grvnom grupom pod rizikom višim za šest odsto u odnosu na ispitanike sa nultom krvnom grupom.\nStudija nije dala konačno objašnjenje na koji način krvna grupa utiče na rizik od kardiovaskularnih bolesti. "Krvna grupa je sama po sebi komplikovano pitanje, tako da je u igri sigurno više mehanizama", kaže dr Li Kju koji je vodio istraživanje.\nRezultati istraživanja pokazali su da su osobe sa krvnom grupom A sklone povišenom holesterolu u krvi, dok osobe sa nultom krvnom grupom imaju nešto slabiju koagulaciju krvi, što znači da je kod njih manja vjerovatnoća od nastanka krvnih ugrušaka. Pošto ugrušci u krvi blokiraju protok kroz koronarne arterije što može da dovede do srčanog udara, ova teorija može da objasni zašto su osobe sa nultom krvnom grupom pod najmanjim rizikom od infarkta.\nI muškarci i žene sa krvnom grupom AB su pod većim rizikom da dožive moždani udar od osoba sa nultom krvnom grupom.\nOsobe sa krvnom grupom B imaju za 72 odsto veći rizik od obolevanja od raka pankreasa, kod osoba sa AB krvnom grupom taj rizik je povišen za 51 odsto, a kod onih sa krvnom grupom A rizik od ove vrste kancera viši je za 32 odsto u odnosu na osobe sa nultom krvnom grupom.\nAli, ima i dobrih vijesti za one sa A i AB krvnom grupom - žene koje imaju te krvne grupe imaju veće rezerve jajnih ćelija od žena sa nultom krvnom grupom, koje su pod povišenim rizikom od problema sa sterilitetom.\nOsobe sa krvnom grupom A takodje imaju povišeni rizik od raka dojke i raka pluća, a osobe krvnih grupa B i O sklonije su gastrointestinalnim tipovima kancera. Genralno, osobe sa nultom krvnom grupom izložene su manjem riziku od karcinoma od osoba sa drugim krvnim grupama, prenosi "Health Line".\nO značaju redovnih preventivnih pregleda, govori činjenica da je karcinom dojke izlječiv u 90% slučajeva ukoliko se otkrije na vrijeme.


Podsticaj poslodavaca za novo zapošljavanje\nBANJALUKA – Vlada RS donijela je danas Uredbu o podsticajima za zapošljavanje nezaposlenih lica u RS kojom će se za ovu namjenu poslodavcima dodijeliti oko pet miliona KM nepovratnih sredstava, a ovom mjerom trebalo bi da se obezbijedi 2 000 novih radnih mjesta.\nSvi direktori će potpisati nove ugovore o platama\nBANJALUKA – Predsjednik Vlade RS Aleksandar Džombić rekao je da će svi direktori javnih preduzeća i ustanova u Srpskoj potpisati ugovore o maksimalnom iznosu plata do 3.000 KM, a da je veliki broj već potpisao.\nDodik: RS će formirati agenciju za strana ulaganja\nBIJELJINA – Predsjednik RS Milorad Dodik najavio je danas da će na nivou RS biti formirana agencija za strana ulaganja s ciljem obezbjeđivanja neophodne logistike stranim investitorima kako bi se ubrzao i ohrabrio proces investiranja i ojačalo povjerenje poslovnih ljudi u ulaganje u Srpsku.\nRS napreduje u procesu uspostavljanja poslovnih zona\nBANJALUKA – Direktor Republičke agencije za razvoj malih i srednjih preduzeća (RARS) Slobodan Marković izjavio je danas da su pojedine opštine u Srpskoj daleko odmakle u procesu uspostavljanja poslovnih zona, te da je edukacija veoma važna za sinhronizaciju cijelog procesa na relaciji opštine – lokalne razvojne agencije – RARS – ministarstva, odnosno Vlada RS.\nStrana ulaganja ključna za konkurentnost regiona\nSARAJEVO – Svjetska banka vjeruje u potencijale jugoistočne Evrope, a strana ulaganja mogu igrati ključnu ulogu u povećavanju konkurentnosti regiona, rekao je danas u Sarajevu šef Kancelarije Svjetske banke u BiH Marko Mantovaneli.\nOtvoren projekat za podršku razvoju turizma\nSARAJEVO – BiH treba da radi na povećanju konkurentnosti sektora turizma, održivom razvoju i zaštiti životne sredine, izjavio je šef Sekcije Operacija za ekonomski razvoj, prirodne resurse i infrastrukturu u Delegaciji EU u BiH Johan Hese.\nNerealan zahtjev institucija BiH za povećanje budžeta za 120 miliona KM\nBANJALUKA – Predsjednik Vlade RS Aleksandar Džombić i direktor Svjetske banke za BiH i regionalni koordinator za zemlje jugoistočne Evrope, regije Evrope i centralne Azije Džejn Armitaž potvrdili su dobru saradnju Srpske i ove finansijske institucije.\nNije prijavljena petina nepokretnosti u RS\nBANJALUKA – Prema trenutnim podacima Poreske uprave RS, u fiskalni registar je upisano oko 75 odsto nepokretnosti, odnosno zaprimljeno je 1,7 miliona prijava, a očekuje se da će se u registru naći oko dva miliona prijava, što znači da će poreski obveznici platiti kaznu za petinu neprijavljenih nepokretnosti u Srpskoj.\nPrimjena ATA karneta od 18. aprila\nSARAJEVO – Jedinstveni međunarodni carinski dokument ATA karnet, koji će u BiH početi da se izdaje od 18. aprila, može se koristiti za praktično svu robu namijenjenu ličnoj ili profesionalnoj upotrebi, rekao je direktor Sektora za transport i komunikacije Spoljnotrgovinske komore Zijad Sinanović.\nOdredbe Zakona o javnim nabavkama koče investicije\nSARAJEVO – Samo dva člana u Zakonu u javnim nabavkama BiH potrebno je promijeniti kako bi bile ubrzane investicije vrijedne stotine miliona KM u BiH koje su u zastoju, potvrđeno nam je u Uredu za razmatranje žalbi.


O projektu | IPPCFARMS\nProjekat “Implementacija IPPC/IE direktive u postrojenjima za intenzivan uzgoj živine i svinja ” počeo je u aprilu 2015. godine i trajaće naredne dve godine, do aprila 2017. godine. Centar za čistiju proizvodnju Tehnološko-metalurškog fakulteta, Univerziteta u Beogradu realizuje ovaj projekat u saradnji sa Ministarstvom poljoprivrede i zaštite životne sredine Republike Srbije, a uz finansijsku pomoć Ambasade Švedske u Beogradu.\nU okviru projekta planirane su zajedničke radionice za nadležne organe i operatere, posete izabranim postrojenjima, obuka za predstavnike lokalnih samouprava i inspekcije kroz seminare i rad na terenu, kao i aktivno učešće u pripremi intregrisanih dozvola. Deset izabranih operatera imaće pomoć u izradi zahteva za integrisane dozvole sa pratećom dokumentacijom, dok će se za deset operatera koji su stekli uslove izraditi nacrt dozvole. Ostali predstavnici farmi će takođe imati priliku da rade sa timom stranih i domaćih eksperata kroz učešće na radionicama ili direktno preko projektne kancelarije.


Karijera u farmaciji - Informacije sa fakulteta - Portal farmaceuta\nTopic: Karijera u farmaciji\nAuthor Topic: Karijera u farmaciji (Read 3407 times)\n« on: 05-05-2015, 22:51:41 »\nPrvog dana događaja 21. maja u holu fakulteta studentima će na raspolaganju biti CV klinika i karijerni info desk. Studenti, budući magistri farmacije, će imati priliku da se bliže upoznaju sa koracima koje prolaze na putu do prvog zaposlenja kao i sa načinom selekcije kandidata kroz simulaciju intervjua za posao.\nDrugog dana događaja 22. maja, na svečanom otvaranju sa početkom u 14 časova prisutnima će se obratiti dekan Farmaceutskog fakulteta prof. dr Zorica Vujić, prof. dr Ljiljana Tasić, predstavnici kompanija partnera projekta: Roche, Hemofarm, Phoenix, Farmanea i Proton system, ispred kompanije Hemofarm generalni direktor g. Ronald Seeliger, predsednik Organizacionog odbora projekta „Karijera u farmaciji“ mr ph Nikola Milenković. Nakon otvoranja sledi bogat program iz koga izdvajamo Karijerni forum na kome će studenti moći da čuju priče iz prakse od eminentnih gostiju iz različitih oblasti farmaceutske struke u kojima rade farmaceuti. Na štandovima u izložbenom prostoru hola Farmaceutskog fakulteta učešće će uzeti kompanije i institucije iz oblasti farmacije koje će predstaviti svoju ponudu studentima i mladim diplomcima Farmaceutskog fakulteta.\nReč koordinatora projekta:\n„Odlična prilika da studenti i mladi diplomci preduzmu prvi korak ka željenoj karijeri. Razviju svoje veštine kroz pet specijalizovanih radionica kompanija partnera, upoznaju se sa poslodavcima na sajamskom delu i čuju priče iz prakse na Karijernom forumu. Iskoristi mogućnost da kreiraš svoju budućnost.“\nmr ph Nikola Milenković


Evropski parlament zabranjuje SUS motore od 2035. - Moto Berza\nEvropski parlament je prošle nedelje doneo odluku da do 2035. sva nova vozila moraju da imaju nula emisiju.\nTo znači da će to pomenute godine prestati proizvodnja vozila s motorima s unutrašnjim sagorevanjem (SUS motori).\nPostojeća vozila će moći da se voze nakon tog datuma, ali samo električna vozila ili ona sa alternativnim gorivima će moći da siđu s proizvodnih trkama sredinom naredne decenije.\nNakon odluke Evropskog parlamenta, naredni korak je finalizovanje regulativa sa Evropskim savetom. Kako navodi "Politiko", očekuje se da pojedinačne verzije novog zakona budu potpisane do 28. juna.\nZa sada, regulative se odnose samo na automobile, ali kako je evropski cilj za karbonsku neutralnost 2050. godina, očekuje se i kraj SUS motora za motocikle.\nRezultat ovog zakone je pozitivan, s aspekta zaštite životne sredine, ali je za ljubitelje SUS motora ne može biti lošiji. 13 godina nije dugačak period, ali tehnološki može da donese promene o kojima danas ne možemo ni da samnjamo. Brojni proizvođači eksperimentišu sa hidrogenskim pogonskim ćelijama, a Toyota, Yamaha i Kawasaki su posebno fokusirani na ovaj izvor energije.\nRazvoj hidrogenskim pogonskih ćelija je jedina nada da SUS motori zadrže status koji trenutno imaju. U ovom trenutku, možemo da se nadamo da će pomenuti japanski proizvođači nastaviti sa svojim radom i uspeti da naprave fundamentalni korak napred. Tako bi hidrogen mogao da se nosi sa strujom i nađe svoje mesto na dvotočkašima i četvorotočkašima.


TRAŽI SE HITNA ZAŠTITA ZA SVEDOKE: Advokati strahuju za živote onih koji treba da svedoče protiv terorista OVK – OnlineVesti\nby admin September 11, 2020, 2:11 pm 1.2k Views\nI iz suda u Hagu, i iz Specijalnog tužilaštva “Novostima” je rečeno da ne žele da komentarišu ovu vest.\nJavnost, a što je mnogo važnije, ni svedoci ne znaju da li je predata dokumentacija verodostojna, da li se u njoj zaista pominju imena svedoka, ni da li je pokrenuta bilo kakva istraga. Porodice stradalih na Kosmetu i advokati složili su se da je u pitanju perfidan postupak zastrašivanja.\n– Mi ne znamo da li je otvorena hitna istraga koja bi pokazala da li je neko iz Specijalnog suda izneo eksterni hard disk sa podacima, koji su posle odštampani, ili je sve loše odigrana predstava – kaže advokat Goran Petronijević. – Ukoliko su dokumenti snimljeni, jer sigurno u papirima nisu izneti iz suda, istraga bi trebalo da pokaže ko je insajder. Ali još važnije je da svedoci i njihove porodice odmah budu stavljeni pod zaštitu Euleksa, a to se još nije dogodilo.\nUBIJEN SVEDOK PROTIV LjIMAJA\nNEMAČKI publicista i vladin savetnik Martin Hajperc je u svojoj knjizi o Kosovu opisao kako se svedoka rešavao i Haradinajev ratni drug, jedan od vođa OVK, Fatmir Ljimaj, koji je zverski mučio i ubijao srpske civile u selu Klečka. Glavni svedok optužbe, nekadašnji nadzornik logora, detaljno je dokumentovao zločine, ali je u Duizburgu, gde se skrivao u okviru programa zaštite svedoka, nađen mrtav u parku kod Esenberškog jezera. Posle toga je sud obustavio postupak protiv Ljimaja.\nPetronijević dodaje da, ukoliko ima sumnje prema nekome, onda to jeste Specijalno tužilaštvo, jer se već kompromitovalo pre oko mesec dana. Tužilac je tada objavio kako je protiv aktuelnog predsednika Hašima Tačija, nekadašnjeg lidera OVK, predata optužnica.\n– Prekršivši sopstveno pravilo o poverljivosti podataka, tužilaštvo je otvorilo vrata za zloupotrebe. Ne samo da smo svedoci neozbiljnosti i ležernosti i suda i tužilaštva, već treba imati na umu i da je taj sud formiran u vreme bivše američke administracije, za koju znamo kakav je odnos imala prema albanskim liderima na Kosovu – kaže Petronijević.\nZa razliku od njega, advokat Toma Fila ne veruje da su dokumenti, pod uslovom da nisu izmišljeni, došli iz Specijalnog suda, već sumnja na tužilaštvo za ratne zločine u Prištini.\n– Bile ove kopije verodostojne ili ne, jasno je da je predstava donekle ispunila cilj i pokolebala one koji su se dvoumili da li da svedoče – smatra Fila i dodaje da ne veruje da će neko zbog ovoga odgovarati.\nDa pretnje, makar i perfidne, svedocima nisu neozbiljne pokazuju sudbine onih koji su pred Tribunalom u Hagu bili spremni da svedoče protiv Haradinaja. Najslikovitija je sudbina zaštićenog svedoka Kujtima Beriše iz Istinića, kod Dečana, koji je u februaru 2007, pod nerazjašnjenim okolnostima, stradao u Podgorici, u saobraćajnoj nesreći. Istražiteljima iz Haga je dao izjavu 11. maja 2004, u Crnoj Gori, posle čega je bio “nadgledan”. U izjavi je potanko opisao brojne zločine Ramuša i njegovog brata Dauta, ali i Ramuševog zamenika Idriza Baljaja. Govorio je o ubistvima srpskih policajaca, ali i Albanaca, nabrajao silovanja Srpkinja, streljanja, najsvirepija zlostavljanja. Posle progona sa KiM, stanovao je sa porodicom u naselju Riversajd, kraj Berana. Dve nedelje pre pogibije dobio je “dobronamerni savet” da nakratko ode u Podgoricu, što ga je koštalo života.\nZA SMRT DETETA “POD LUPOM” I RODITELjI: Istražuje se zašto su Dimitriju R. (12) iz Pridvorice majka i otac dozvolili da vozi traktor


Određen pritvor osumnjičenima za krijumčarenje kokaina iz Južne Amerike\nSudija za prethodni postupak Specijalnog suda u Beogradu odredio je danas na predlog Tužilaštva za organizovani kriminal pritvor do 30 dana Hadži Zoranu Jovanoviću osumnjičenom za organizovanje međunarodne kriminalne grupe koja je krijumčarila kokain iz Južne Amerike u Evropu.\nPripadnici njegove grupe Aleksandri Desnici sud je odredio kućni zatvor uz elektronski nadzor (meru zabrane napuštanja stana uz elektronski nadzor) saopštilo je tužilaštvo za organizovani kriminal.\nTužilac Miljko Radisavljević rekao je juče Tanjugu da je Hadži Jovanović osumnjičen kao suorganizator međunarodne organizovane kriminalne grupe dok je drugi osumnjičeni uhapšen danas u Bosni i Hercegovini.\nJovanoviću i Desnici na teret se stavlja da su izvršili krivična dela udruživanje radi vršenja krivičnih dela i neovlašćena proizvodnja i stavljanje u promet opojnih droga.\n- Oni su privedeni u okviru zajedničke akcije nadležnih organa Srbije, Bosne i Hercegovine, Hrvatske, Crne Gore i Holandije na otkrivanju te međunarodne organizovane kriminalne grupe koja se bavila krijumčarenjem kokaina iz Južne Amerike i njegovom prodajom u više evropskih zemalja - rekao je Radisavljević.\nPored osumnjičenih u Srbiji kao pripadnici te organizovane kriminalne grupe u BIH su uhapšena dva lica, a u Crnoj Gori jedno.\nPrema navodima krivične prijave sumnja se da su oni u toku 2012. nabavili oko 15 kilograma kokaina radi dalje prodaje.\nHolandska policija je 1. novembra 2012. u Roterdamu uhapsila dva lica, za koja se smatra da su članovi te grupe, od kojih je zaplenjeno sedam i po kilograma kokaina i protiv njih je pokrenut krivični postupak u Hoandiji.\nPolicija je ranije juče saopštila da je Jovanović organizovao nabavku kokaina, njegovo skladištenje, a potom dalju distribuciju i preprodaju ka kuririma i krajnjim kupcima, kao i transport i preuzimanje novca od prodatog kokaina u Srbiji.\nDesnica (22) je za potrebe pripadnika grupe, a po nalazima Jovanovića, njenog tadašnjeg momka sa kojim je i živela u to vreme, iz Srbije prenosila poruke i instrukcije između pripadnika grupe i kupaca vezano za primopredaju kokaina u Holandiji.\nJovanović je, napominju, od ranije poznat policiji, a bio je lišen slobode u Belgiji tokom 2007. godine, tada pod imenom Zoran Jovanović, prilikom pokušaja krijumčarenja 200 kilograma kokaina preko luke u Antverpenu zajedno sa još nekoliko osoba.\nU Crnoj Gori priveden je Mirsad Halilović (44) iz Bjelog Polja, prilikom čega su pretresani njegov stan i druge prostorije, a na teritoriji Hrvatske je pretreseno više lokacija.\nUtvrdjeno je da je grupa razvila dobro uhodanu mrežu dobavljača, organizatora transporta, logističara i kupaca narkotika, ne samo na teritoriji navedenih zemalja.\nU okviru realizacija ove akcije, a kao rezultat saradnje srpske i belgijske policije, u Belgiji su otkrivene četiri plantaže marihuane i zaplenjeno je 1.500 stabljika iste i veće količine kokaina, kao i preko milion evra, navela je ranije policija.


Ministar Udovičić sa mladim srpskim šampionima u kuvanju! | Министарство омладине и спорта\nMinistar Udovičić sa mladim srpskim šampionima u kuvanju!\nMinistar omladine i sporta Vanja Udovičić sastao se sa članovima Srpskog juniorskog kluba šefova kuhinje (Junior chef club Serbia) i čestitao im veliki uspeh na nedavno održanim IKA Kulinarskim olimpijskim igrama 2020. u Štutgartu, u Nemačkoj.\nNaš tim je na 25. izdanju ove poznate gastronomske manifestacije sa dugom tradicijom osvojio srebrnu i bronzanu medalju u pojedinačnim kategorijama, kao i jednu bronzu u kategoriji regionalnih timova, gde je tema kojom se predstavio naš sto bila Vinčanska kultura.\n„Svaka čast ovim talentovanim momcima koji u poslednjih nekoliko godina na najbolji mogući način predstavljaju Srbiju na najvećim svetskim kulinarskim pozornicama i nikada se ne vraćaju bez medalje! Čestitam vam ovaj veliki uspeh u Štutgartu i želim mnogo uspeha u daljoj karijeri!“, rekao je tom prilikom Udovičić.


Policija poručila: Igranje na neutralnim terenima neminovnost - SPORTSKI ŽURNAL\nPolicija poručila: Igranje na neutralnim terenima neminovnost\n08 maj, 2020 0\nZahtevu da sezona bude nastavljena na neutralnim terenima usrotivili su se klubovi iz donjeg dela tabele\nBritanska policija je poručila klubovima Premijer lige da je igranje na neutralnim terenima neminovnost koju moraju da prihvate ako žele da nastave sezonu.\nPremijerligaši su bili na dobrom putu da nastave takmičenje prekinuto posle 29. kola kad je Nacionalna zdravstvena organizacija (NZO) objavila da će dozvoliti korišćenje najviše do deset stadiona koji ispunjavaju kriterijume takozvane „bio-sigurnosti”.\n- Shvatamo nezadovoljstva klubova u kontekstu fudbala. Ako se kontekst pomeri na broj od 30.000 umrlih sve poprima drugačije dimenzije. Želimo da radimo sa fudbalom, želimo da pomognemo da se vrati sezonu iz komercijalnih razloga, iz moralnih razloga, ali moramo da podsetimo da ne može biti ugrožen bilo čiji život zbog igranja fudbala. Ako je procena da je igranje na neutralnim terenima naj-bolje rešenje onda to mora da postane i realnost - rekao je Mark Roberts, direktor britanske policije.\nZahtevu da sezona bude nastavljena na neutralnim terenima usrotivili su se klubovi iz donjeg dela tabele, oni koji se bore za opstanak. Smatraju da će na taj način izgubiti dragocenu prednost domaćeg terena u utakmicama u kojima bi mogli da osvoje presudne bodove za ostanak u Premijer ligi.\nOdluka kad bi sezona Premijer lige mogla da bude nastavljena pod uslovima koje je nametnula NZO mogla bi da bude doneta 11. maja.\nZa prvi radni dan sledeće sedmice je zakazana video-konferencija predstavnika 20 premijerligaša. Za bilo kakvu odluku neophodno je da se saglasi 14 klubova.


elpharma :: Komercijalni tim\nOno što nas izdvaja na tržištu je veliki broj posvećenih i kompetentnih saradnika koji svakodnevnim radom na terenu opravdavaju reputaciju EL Pharme, kao visokoprofesionalne i uređene kompanije koja vlada svim aspektima svog poslovanja\nSa posebnom pažnjom smo formirali komercijalne timove po svim oblastima iz domena zdravstva, bilo da su u pitanju apoteke ili ljekari specijalisti. Aktivnostima naših timova postigli smo svakodnevnu pokrivenost cjelokupne teritorije regiona i odgovarajućih institucija.\nU praksi pored detailing-a, sprovodimo trade aktivaciju i kao posebnu uslugu vršimo pozicioniranje proizvoda i reklamnog materijala u apotekama, kao vid kategori menadžmenta.\nImamo svakodnevnu saradnju sa svim relevantnim veledrogerijama u regionu, što nam omogućava posebnu uslugu transfer-ordera koju smo praktično prvi uveli na tržište.\nKao izdvojenom aktivnošću bavimo se osmišljavanjem komercijalnih aktivnosti za svaki pojedinačni proizvod. U našem fokusu su državni i privatni lanci apoteka kojima se dnevno bave naši Key account menadžeri.\nU radu insistiramo na sistematizovanim i standardizovanim procedurama, realizaciji nedeljnih i mjesečnih radnih planova, sa posebnim naglaskom na izvještavanje na dnevnom nivou i analizama realizovanog plana.\nUsvojili smo alate kojima kvalitativno i kvantitavno procjenjujemo rad i kompetencije naših zaposlenih.\nRaspolažemo savremenim sredstvima za rad iz oblasti informatičke, komunikacione i saobraćajne infrastrukture, koja značajno doprinose našim aktivnostima.\nSistematski upravljamo odnosima sa potrošačima, pomoću CRM softvera, što nam omogućava da mjerimo efikasnost i efektivnost i daje nam bolji uvid u sve aspekte poslovanja.\nNašim partnerima nudimo uvid u detaljne izvještaje prodaje ka veledrogerijama, apotekama, praćenje konkurencije, stanju na tržištu i druge analitičke podatke do kojih dolazimo sopstvenim resursima i korišćenjem usluga relevantne kompanije iz ove oblasti IMS čiji smo i sami korisnici.\nPored svega navedenog značajno ulažemo u ljudske resurse, kontinuirani trening i obuku zaposlenih. Ulažemo u njihovo znanje iz različitih oblasti poznavanja medicine, marketinga i prodaje, komunikacije, prezentacije i drugih specijalnih znanja i vještina.\nU sinergiji sa našim marketing timom koji nam daje logističku podršku sva vrata na tržištu su nam otvorena i kada jednom prođemo kroz njih znamo tačno šta i kako da kažemo.\nPoklonite nam Vaše povjerenje i bićemo Vaš glas!


PDP i NDP napustili sastanak | Banjaluka.net\nŠef Kluba poslanika PDP-a u Narodnoj skupštini Republike Srpske Miroslav Brčkalo kaže da je Vlada Srpske trebalo da prije navedenog zakona utvrdi set reformskih zakona, koje je najavila.\n-Na taj način bi teret negativnih oderedaba u Prijedlogu zakona o radu podijelila sa radnicima u Srpskoj. Na današnji sastanak smo se odazvali da bismo uvažili sve socijalne partnere i bili konstruktivni- rekao je novinarima Brčkalo, koji smatra da će nakon ovog sastanka biti još veći jaz sindikalaca i poslodavaca, zbog predloženih amandmana.\nOn je napomenuo da se jedino u Narodnoj skupštini može raspravljati o Prijedlogu zakona o radu i da je nedopustivo da poslanici 36 časova prije početka zasjedanja ove institucije dobiju radni materijal.\nU Banjaluci je u toku sastanak predstavnika Unije udruženja poslodavaca Republike Srpske, Vlade Srpske, klubova poslanika, poslaničkih grupa i samostalnih poslanika u Narodnoj skupštini Republike Srpske.\nCilj sastanka, koji je inicirala Unija udruženja poslodavaca, jeste iznošenje stavova ove asocijacije o konkretnim rješenjima u Prijedlogu zakona o radu, razmatranje mogućnosti amandmanskog djelovanja radi kvalitetnijeg zakonskog teksta, ispunjenja preuzetih obaveza iz Reformske agende, te boljeg ambijenta za poslovanje u Srpskoj.


Dodik: BiH se nalazi pred izborom — ili poštovati Dejton ili se razići - 08.03.2021, Sputnik Srbija\nSrpski član i predsedavajući Predsedništva BiH Milorad Dodik izjavio je da se BiH nalazi pred izborom — ili će dosledno poštovati odredbe Dejtonskog mirovnog... 08.03.2021, Sputnik Srbija\nsvet, vesti, milorad dodik, dejton, bosna i hercegovina (bih), region\n17:43 08.03.2021 (Osveženo: 04:03 26.08.2021)\nSrpski član i predsedavajući Predsedništva BiH Milorad Dodik izjavio je da se BiH nalazi pred izborom — ili će dosledno poštovati odredbe Dejtonskog mirovnog sporazuma ili se mirno razići, jer treće više nije moguće.\nDodik je naglasio da je zbog najava da bi BiH mogla dobiti novog visokog predstavnika neophodno da se o tome izjasne oni kojih se ta odluka direktno tiče, a to su Republika Srpska, Federacija BiH, Srbija, Hrvatska i BiH, koje jedine, prema odredbama Dejtonskog sporazuma, mogu da zatraže postavljanje visokog predstavnika, koji bi bio imenovan u skladu sa relevantnim rezolucijama Saveta bezbednosti.\n5 Mart 2021, 17:12\n„Pošto Republika Srpska ne traži da u BiH dođe novi visoki predstavnik već sada mogu reći da bi on, ukoliko dođe, došao nezakonito, suprotno odredbama Aneksa 10 kojim je dobio politički život u BiH. Stoga smatram da o ovom pitanju svoje mišljenje treba da da najviše zakonodavno telo RS, njena Narodna skupština, koja je jedino relevantno mesto na kojem Republika Srpska može merodavno razmatrati najvažnija pitanja za svoju budućnost“, istakao je Dodik.\nDodik je to izjavio za Srnu povodom njegove inicijative za održavanje posebne sednice Narodne skupštine Republike Srpske.\nOn je pojasnio da su se svi visoki predstavnici koji su do sada bili u BiH pozivali na zakonitost u radu legalno izabranih predstavnika u BiH a da su sami na nezakonit način birani i nezakonito i suprotno Dejtonskom sporazumu postupali, lažno se predstavljajući kao visoki predstavnici međunarodne zajednice, a oni su prema Dejtonskom sporazumu visoki predstavnici strana potpisnica.\n„Začarani krug nezakonitosti jednom mora da prestane i smatramo da je ovo trenutak kada moramo da se suprotstavimo pravnim argumentima, a oni su na strani onoga što mi godinama tvrdimo“, konstatovao je Dodik.\nOn je ukazao da insistiranje na produženju boravka visokog predstavnika u BiH, koji bi uz to došao na način suprotan onome što je propisano, znači da međunarodna zajednica, ma šta to značilo, odustaje od ideje da je moguće da se BiH demokratizuje i integriše u EU.\n26 Februar 2021, 17:17\n„Visoki predstavnici su svih prethodnih godina činili krivična dela intervenišući na Dejtonskom sporazumu na šta nisu imali pravo, u dobroj meri suspendovali dijalog, neustavno i neovlašćeno menjali Ustav BiH, kao i ustave Republike Srpske i FBiH, kršili ljudska prava i svojim činjenjem nas doveli do tačke kada je svima jasno da je za sve ove godine ta institucija proizvela toliko štete da se mi sada bavimo posledicama njihovog delovanja a ne evropskim ciljevima i zadacima“, rekao je Dodik.\nDodik je ukazao da zbog prisustva visokog predstavnika bošnjačka politička elita, ma koja da je bila na sceni, nije promenila svoje stavove od 1995. godine, očito ohrabrena „velikim bratom“ koji će umesto njih da pregovara, pa ako pregovori ne uspeju onda nametati rešenja koja idu njima u prilog.\n„Zato je gotovo pa nemoguće bilo promeniti pravosudni sistem, Izborni zakon i druge kapitalne zakone u BiH, od kojih su neki i uslov za naše napredovanje ka EU. Ako 26 godina od završetka rata nije vreme da BiH vrati suverenitet koji joj je oduzet uvođenjem visokog predstavnika, bojim se da ga nikada vratiti neće i da će ova zemlja biti prepuštena međunarodnim službenicima kojima će to biti samo jedna stepenica na lestvici profesionalnih biografija“, ocenio je Dodik.\nOn je ponovio da Republika Srpska ostaje privržena poštovanju Dejtonskog sporazuma, a to znači i Aneksa 10 koji predviđa kako visoki predstavnik može da bude imenovan.\n„Ako međunarodna zajednica misli da može selektivno da primenjuje odredbe Dejtonskog sporazuma onda i nama šalje poruku da taj sporazum gledamo kao švedski sto sa koga ćemo uzimati šta nam se sviđa. Zato mislim da je ovo ključni trenutak u kojem se moramo izboriti za suverenitet Republike Srpske i pravo da odlučujemo jer smo za to birani. Sve drugo BiH vodi ka raspadu“, poručio je Dodik.\nPredsednik Narodne skupštine RS Nedeljko Čubrilović sazvao je za sutra sednicu Kolegijuma, na kojoj bi trebalo da bude utvrđen predlog dnevnog reda i termin održavanja posebne skupštinske sednice na Dodikov zahtev, prenela je RTRS.\nZa dnevni red 18. posebne sednice Dodik je predložio tačku — ocena rada visokog predstavnika, primena Aneksa 10 Opšteg okvirnog sporazuma za mir u BiH u periodu razgovora o imenovanju novog visokog predstavnika.\nDodik je nedavno gostovao u emisiji „Svet sa Sputnjikom“, gde je govorio svim aktuelnim pitanjima u Bosni i Hercegovini i regionu:\nDodik razgovarao sa kandidatom Nemačke za visokog predstavnika u BiH Kristijanom Šmitom\nDodik: Nema promene Ustava bez dogovora Srpske i Federacije BiH


Pravno lice — разлика између измена — Википедија\nPravno lice — разлика између измена\nPravno lice (уреди)\nВерзија на датум 15. децембар 2011. у 17:05\n→Funkcije pravnog lica\nВерзија на датум 15. децембар 2011. у 16:58 (уреди)\nAnabranovacki (разговор | доприноси)\n(→Atributi pravnih lica)\nВерзија на датум 15. децембар 2011. у 17:05 (уреди) (поништи)\n(→Funkcije pravnog lica)\n*''Ostvarivanje trajnih nadindividualnih ciljeva'' - ostvarivanje onih ciljeva za čije postizanje čoveku nedostaju sredstva, znanja, sposobnosti ili vreme. Za razliku od drugih pravnih lica, pravno lice je besmrtno, jer je imuno na prolaznost osnivača i učesnika i na promene u svom sastavu. Takodje, kod pravnog lica je imovina jače vezana za opredeljeni cilj, jer je veza imovine i cilja manje podložna uticaju osnivača i učesnika.\n*''Olakšanje odvijanja pravnih odnosa'' - omogućuje da kao imalac prava i obaveza- kao [[vlasnik]], kupac, [[oštećeni]], [[tužilac]] itd. – figurira samo jedan jedini subjekt- organizacija, umesto da mora da ih bude onoliko koliko je osnivača i učesnika organizacije. Da nije pravnog lica, svi bi oni morali biti nosioci prava i obaveza, svi bi zajedno morali preduzimati pravne poslove, podnositi tužbu, biti tuženi i dr. i u unutrašnjem odnosu svi su usmereni samo na jednu osobu- pravno lice, umesto da svako sa svakim iz organizacije zasniva pravne odnose.\n*''Obezbeđenje namirenja poverilaca (garantna funkcija)'' - zbog niza pravila o pravnom licu, omogućuje poveriocima povećane izglede za namirenje. Pravni subjekt odgovara za obaveze ceokupnom svojom imovinom, a nekada i učesnici svojom imovinom odgovaraju za njegove obaveze (zavisno od limitne funkcije). Prezaduženom pravnom licu zabranjeno je da preduzima nove pravne poslove, pa su izgledi za namirenje [[poverioca]] veći.\n*''Ograničenje rizika (limitna funkcija)'' - omogućuje da se isključivo organizacija učini odgovornom za obaveze, čime se osnivačima i učesnicima smanjuje rizik jer ne učestvuju sopstvenom imovinom u namirenju. <ref>Stanković-Vodinelić."Uvod u građansko pravo",str 74-77</ref>\nПреузето из „https://sr.wikipedia.org/wiki/Посебно:МобилнеРазлике/5040823”


Prvi je imao 4. februara 2017, 50. danas, 3. marta 2021. Ono što je zajedničko jeste da je protivnik bila ista ekipa - Milvoki Baks.\nPre četiri godine je Džoker imao 20 poena, 13 skokova i 11 asistencija, a u noći između utorka i srede 37 poena, 11 asistencija i deset skokova.\nSem toga, Jokićevo zakucavanje protiv Milvokija je odabrano za četvrti najbolji potez prošle noći, to je nešto što se sve češće viđa ove sezone.\nA Janis Adetokumbo polako ali sigurno postaje neko protiv koga se srpski centar redovno razgoropadi, nisu direktni čuvari, ali kada se nađu u situaciji jedan na jedan, Jokić retko ne izađe kao pobednik.\nNikola Jokić je ovim tripl-dablom ušao u istoriji kao jedan od devetorice igrača koji su imali 50 i više takvih utakmica u NBA, a tek drugi centar.\nLista 50+ tripl-dabl utakmica:\nRasel Vestbruk 156\nMedžik Džonson 138\nVilt Čemberlejn 78\nDžejms Harden 53\nNikola Jokić 50


Srpska asocijacija industrije video igara i UNICEF u Srbiji potpisali sporazum o saradnji | PC Press\n9. april 2021. PC Press\nUNICEF i SGA se rukovode činjenicom da kreatori digitalnih igara, koje privlače vreme i pažnju dece i mladih širom sveta, imaju ogroman potencijal i odgovornost da oblikuju svoje platforme na načine koji do maksimuma dovode pozitivne, a na minimum svode negativne uticaje na decu. COVID-19 je prouzrokovao eksploziju u onlajn gejmingu među svim starosnim grupama, ukazujući da je gejming postao centralni element zabave 21. veka kao jedna od najbrže rastućih industrija, ali i kultura u svetu.\n„Gejming industrija je jedna od retkih (kreativnih) industrija koja ne samo da je pokazala svoju otpornost u susretu sa izazovima tekuće pandemije, već je zadržala i dodatno pojačala svoj kontinuirani rast. Naš poslednji izveštaj o srpskoj gejming industriji (za 2020. godinu) pokazuje rast prihoda, broja zaposlenih i broja novih igara koje se razvijaju u srpskim studijima. U kontekstu sazrevanja jednog ekosistema, ubeđeni smo da će teme kojima ćemo se tokom narednih meseci i godina baviti zajedno sa UNICEF-om doprineti tome da i domaći gejming ekosistem sazri, i da se kreatori igara u Srbiji posvete temama kao što su zaštita najmlađih igrača ili . Naše pristupanje evropskim asocijacijama EGDF i ISFE, koje se ovim temama bave na nivou evropskih politika, takođe su neki od koraka u tom pravcu”, izjavio je Relja Bobić, programski direktor SGA.\nPročitajte i: Strawberry Energy i UNICEF pokrenuli inovativan način doniranja\nPrvo istraživanje o uticaju gejming industrije na decu u Srbiji\nUNICEF je prošle godine sproveo prvo istraživanje u Srbiji o uticaju gejming industrije na decu i mlade putem U-Report platforme. U-Report predstavlja glasove mladih i promoviše njihovo učešće u stvaranju pozitivnih društvenih promena. U anketi „Kako igrice utiču na decu i mlade“ učestvovalo je oko 900 mladih U-Reportera iz svih regiona Srbije, a oko dve trećine njih pripada starosnoj grupi od 15 do 19 godina.\nPrema ovom istraživanju, 70% ispitanika voli da igra video igre. Za nešto manje od trećine ispitanika (29%) glavni razlog igranja je zabava, za 12% to je opuštanje, 12% njih igra iz dosade, 8% kao razlog navodi virtuelno druženje, za 5% to je izazov, 2% tvrdi da je u pitanju samo navika, dok 2% uči nešto novo.\n„Video igre daju deci priliku da nauče da sarađuju sa drugima, povežu se sa prijateljima širom sveta, nauče nove veštine i da se lepo zabave. Međutim, kao i kod mnogih onlajn aktivnosti u koje su uključena deca, tokom gejminga mogu se doživeti i negativna iskustva. Nama je veliko zadovoljstvo u UNICEF-u da zajedno sa Srpskom asocijacijom industrije video igara, proaktivno sagledamo kako video igre utiču na decu i da stvorimo rešenja koja će decu zaštititi i povećati pozitivne ishode kroz njihovo angažovanje na digitalnim platformama, na kojima pored igranja, mogu i da uče“, izjavila je direktorka UNICEF-a u Srbiji Deyana Kostadinova.\nPročitajte i: UNICEF: Finansijske usluge u korist dobročinstva\nU narednom periodu, UNICEF i SGA će sprovesti niz aktivnosti koje će uključiti predstavnike industrije video igara, udruženja roditelja, decu i predstavnike sistema obrazovanja sa ciljem da zajedničkim radom doprinesu pozitivnim ishodima za decu i mlade, kao i u cilju unapređenja standarda u okviru domaće gejming industrije, u skladu sa najboljim praksama iz Evrope i sveta.\nTagovi: SGA, UNICEF\n← Google pobedio Oracle u desetogodišnjem suđenju\nMicrosoft Edge polako stiže Firefox →


Konferencija: Izmene zakona o slobodnom prustupu informacijama štite organe vlast - spikoalicija.rs\nNaslovna Aktivnosti Konferencija: Izmene zakona o slobodnom prustupu informacijama štite organe vlast\nKonferencija: Izmene zakona o slobodnom prustupu informacijama štite organe vlast\nKako dodaje, jedna od odredbi se odnosi i na osporavanje tačnosti neke informacije: ukoliko institucija želi da demantuje pisanje medija moraju da javno objave “pravu i tačnu informaciju”.\nPredstavnik Centra za istraživanje, transparentnost i odgovornost (CRTA), Pavle Dimitrijević, kazao je da oznake tajnosti ili tajnosti podataka u novim izmenama, radi očuvanja nacionalne bezbednosti, koje se predlažu novim izmenama, donose “zabrinutost”.\nMirko Popović iz ekološke organizacije RERI, naglasio je kao posebno sporno novo ograničenje koje se odnosi na informacije u vezi sa zaštitom životne sredine i istakao da ako je namera bila da se Zakon uskladi sa ekološkim direktivama i konvencijama na koje se obavezala Republika Srbija, ovako definisano ograničenje nije u skladu sa tom svrhom, jer ovi međunarodni dokumenti imaju za svrhu da se informacije o životnoj sredini učine dostupnim u najvećoj mogućoj meri.\nRodoljub Šabić, advokat i bivši Poverenik, istakao je da činjenica da je broj ograničenja prava na pristup informacijama od javnog značaja povećan govori ili da su nova ograničenja neustavna, jer se njima umanjuje dostignuti nivo prava, što je protivno Ustavu RS, ili da su nepotrebna, jer su ti potencijalno suprotstavljeni interesi pravu na informacije već zaštićeni kroz postojeća ograničenja.\nModeratorka događaja Ana Toskić Cvetinović podsetila je da proces izmena i dopuna Zakona o slobodnom pristupu informacijama od javnog značaja traje duže od tri godine, a da je obaveza izmene ovog Zakona predviđena Akcionim planom za poglavlje 23, Akcionim planom inicijative Partnerstvo za otvorenu upravu, strategijom reforme javne uprave, Akcionim planom za sprovođenje medijske strategije….\nJavna rasprava o izmenama zakona trajaće do 16. juna.\nFoto: Pixabay/The Digital Artist\nizmene zakona o slobodnom pristupu informacijama\nSledeći tekstSve je tajna i sve je sumnjivo kod nabavke vakcina


Parter u Viminacijumu - Školski sport Srbije\nSpektakl ravan antičkim sportskim spektaklima, održan u Kostolcu, obeležio je ovogodišnje državno takmičenje u gimnastici. Događaj se, nakon skoro dve godine, odigrao u sportskoj hali ,,Partizan“ i to u obe kategorije, ženskoj i muškoj. Takmičenje u ženskoj konkurenciji održano je 14.04.2021, i to u disciplinama: razboj, preskok, greda i parter. Na takmičenju je učestvovalo više od 100 učesnica iz svih gradova Srbije, i uprkos velikom broju takmičarki, epidemiološke mere su strogo poštovane.\nOd 5 ekipa zavidno prvo mesto osvojila je Gimnazija Smederevo u pomenutoj, a nimalo lakoj ,,ekipnoj“ konkurenciji. U pojedinačnoj konkurenciji, u ukupnom plasmanu, prva je bila Anđela Jovković, dugogodišnja takmičarka, koja je ovog puta predstavljala srednju medicinsku školu ,,Sedmi april“ iz Novog Sada, a nimalo zanemarujuće treće mesto pripalo je našoj Šepa Mariji, učenici drugog razreda Gimnazije u Smederevu.\nTakmičenje je bilo i više nego uzbudljivo, uzimajući u obzir da je gimnastika uvek nepredvidiva, i da su uvek moguće greške na svim spravama, te je sve do samog kraja neizvesno. Ovaj sport je i na ovom takmičenju pokazao svoj sjaj i opravdao svoje trajanje, od antike do danas.. tako da možemo reći sa ponosom da je naša škola, Gimnazija u Smederevu, ponovo ,,ovenčana“ zlatom!!!!\nNadamo se da će ove mlade takmičarke nastaviti vredno da treniraju i da će i narednih godina biti jednako dobre!!!


Novi pokušaj prodaje „Telekoma“, ili o „osveti vlade budućim generacijama“ | Ekonomska politika\nPočetna strana > Rubrike > Ekonomska politika > Novi pokušaj prodaje „Telekoma“, ili o „osveti vlade budućim generacijama“\nLako je delati, teško je razumeti.\nSun Jat Sen (1866-1925)\nprvi predsednik Republike Kine\nTema ove tribine, koju su organizovali sindikati Telekoma, jeste: Zašto treba sprečiti prodaju Telekoma Srbije. Odgovarajući na ovo pitanje, pokušaću da objasnim širi kontekst kako biste razumeli zbog čega se sve ovo događa i čemu sve to vodi.\nU skladu sa izrekom: kada uđete u pogrešan voz, onda su vam sve stanice pogrešne – prodaja Telekoma je jedan u nizu loših poteza ekonomske politike koje srpske vlasti vuku od oktobarskog prevrata 2000. godine.\nSrbija se (posle 2000. godine) u vođenju ekonomske politike opredelila za jedan univerzalan neoliberalni program ekonomskih reformi – baziran na tzv. Vašingtonskom dogovoru koji je razrađen od strane MMF-a, Svetske banke i administracije SAD (Ministarstva finansija i USAID). Ovakva politika se, u poslednjoj deceniji HH veka, pokazala izuzetno neuspešnom u svim državama gde je primenjivana (evropske postsocijalističke zemlje i zemlje Latinske Amerike).\nPočetkom 2000-ih godina napisao sam da se nova vlast ponaša kao seoski bećar – (ras)prodaju očevinu (privatizacija), zadužuje se kod komšija (inokrediti) i sve to troše na lumperaj u kafani (budžetska potrošnja). Nazvao sam to bećarskom ekonomijom – kojom se stvarao privid obećavanog boljeg života.\nVašingtonski dogovor u svojoj suštini jeste jedan lepo upakovan kodifikovani program ekonomskog neokolonijalizma, koji se realizuje u interesu svetske oligarhije i krupnog kapitala, te uskog kompradorskog sloja koji se formira u zemlji. Osnovni elementi na kojima se temelji Vašingtonski dogovor su privatizacija, liberalizacija i stabilizacija.\nOvim programom Srbiju (ali i druge postsocijalističke zemlje) trebalo je lišiti vlasništva nad resursima kojima raspolaže i dovesti je u takvu dužničku zavisnost (dužničko ropstvo) da bude bespogovorni poslušnik moćnih i bogatih, a ovaj prostor je tretiran, pre svega, kao izvor jeftine i obespravljene radne snage, te tržište za proizvode i bankarske usluge zapadnih zemalja.\nZa razliku od klasičnog kolonijalizma koji je nasilno nametan uz otpor stanovništva i lokalnih elita, na novi kolonijalizam građani mirno pristaju, političke elite ga prizivaju, a akademski i medijski delatnici podržavaju. Štaviše, vlasti u slabim državama mole da budu ekonomski potčinjene, čak za to i plaćaju. Ranije su kolonizatori o svom trošku gradili infrastrukturu, fabrike i gradove, i iza sebe (kada su oterani) nešto ostavljali, a sada novi kolonizatori uglavnom samo uzimaju i iza sebe (kada odlaze u unosnija područja) ostavljaju pustoš.\nSve ove godine Srbija je bez sopstvene dugoročne strategije razvoja, koja bi bila naučno verifikovana i politički usvojena u Skupštini. Ulogu strategije imaju memorandumi o budžetu i ekonomskoj i fiskalnoj politici koji se pišu u saradnji, tačnije, po diktatu MMF-a. Usvajanje memoranduma i ostvarivanje njihovih ciljeva MMF je nametnuo kao uslov za dodelu kredita Srbiji i za njen pristup međunarodnom tržištu kapitala.\nZbog kontinuiteta pogrešne ekonomske politike stanje u Srbiji je sve teže (i perspektive još mračnije), a jednu kooperativnu (prema moćnim i bogatim) i neuspešnu vladu smenjuje sledeća još kooperativnija i neuspešnija. Nedavno premijer izjavljuje „da će Srbija uraditi sve što traži MMF, jer je to dobro za zemlju“, a privreda nam se nalazi u ovakvom stanju, pre svega, zbog toga što nam je (pod uticajem svetske oligarhije i krupnog kapitala – čiji je glavni eksponent MMF) nametnut pogrešan neoliberalni program ekonomskih promena.\nTeško da se Srbija može očekivati neko dobro od MMF-a, jer do sada nije doneo nikakvo dobro nijednoj državi kojoj je „pomagao“. Za MMF je kolega Nebojša Katić lepo napisao da je on diskretni i civilizovani uterivač dugova čiji je prevashodni zadatak da od država, koje su pod njegovim starateljstvom, obezbedi vraćanje inostranih dugova. To se lakše postiže ukoliko se nametne neoliberalna ekonomska politika, gde je rasprodaja državne imovine važna mera. MMF ne interesuje na kome nivou plata ili penzija, odnosno na kome nivou bede će Srbija dugove vraćati. Pošto je to lakše učiniti na niskom nivou plata i penzija, logično je da MMF insistira na njihovom smanjenju.\nProblem, ipak, nije u MMF-u jer se on odlično stara o interesima onih koje zastupa (svetska oligarhija i krupni kapital), nego u nekompetentnosti i servilnosti srpske vladajuće nomenklature i podaničkom diskursu koji dominira na domaćoj akademskoj i medijskoj javnoj sceni.\nVlada se najnovijim aranžmanom sa MMF-om (potpisanim memorandumom) obavezala da ide na prodaju Telekoma – prirodnog nacionalnog resursa koji obezbeđuje visoke prihode i značajan profit. Telekom je jedno od najvećih i najprofitabilnijih srpskih preduzeća, koje je i u javnosti sinonim za uspešno poslovanje, solidnu brigu o zaposlenima, te zavidnu odgovornost za društveni boljitak. Telekom uspešno posluje i dobro se nosi na tržištu i pored konkurencije u mobilnoj (Telenor, VIP) i fiksnoj (SBB, Orion) telefoniji. Ne samo da je Telekom ima veći prihod, profit i investicije od svojih konkurenata, nego je on pojedinačno veći od prihoda, profita i investicija svih konkurenata uzetih zajedno. Dobar deo budžetskih prihoda Srbija ostvaruje od Telekoma, a pored toga ova kompanija ima i značajna ulaganja u oblast domaće nauke, kulture, umetnosti, obrazovanja, zdravstva, sporta...\nSa najvišeg mesta u državi danas se iznose skoro isti argumenti za prodaju Telekoma kao i 2010. godine kada je bio neuspešan pokušaj da se ta prodaja obavi. Podsetimo se da je 2010. godine SNS (tada opoziciona stranka) bio protivnik, a sada je (kao vladajuća stranka) najveći zagovornik prodaje Telekoma. Koji su to argumenti?\n(1) Srbija treba da bude modernim zemljama sa tržišnom ekonomijom u kojoj država ne treba da upravlja privredom.\nKako onda objasniti činjenicu da je država najveći akcionar (i da nad njima ima stratešku kontrolu) dominantnih telekomunikacionih kompanija u mnogim evropskim modernim zemljama sa tržišnom ekonomijom (Nemačka, Francuska, Norveška, Švedska, Finska, Švajcarska, Belgija, Luksemburg, Slovenija …), ali i u Rusiji, Kini, Japanu… Uostalom Telenor, koji je norveška državna kompanija, je kupio naš Mobtel. Ako nismo sigurni kako treba raditi, nije loše pogledati kako to rade razvijeniji i uspešniji od nas.\n(2) Ekonomska nauka je kao aksiom stavila da je privatna svojina efikasnija od državne. Prodaja Telekoma u suštini znači da jedno preduzeće iz državnog – manje efikasnog oblika svojine prebacujemo u privatni – efikasniji svojinski oblik.\nRanije, kada je privatni (po pravilu stoprocentni) vlasnik bio i menadžer, privatna svojina bila je efikasnija od državne i tada je to mogao da bude aksiom. Danas, kada imamo ogromnu disperziju vlasništva velikih kompanija (najveći privatni akcionari raspolažu samo sa nekoliko procenata vlasništva), došlo je do razdvajanja vlasništva i upravljanja. Upravljanje je (i kod privatnih i kod državnih kompanija) uvek posao profesionalnih menadžera, ali državno vlasništvo obezbeđuje stratešku kontrolu nad onim kompanijama čija važnost prevazilazi puki ekonomski interes, kao što su, na primer, telekomunikacije, energetika, bankarstvo, vodosnabdevanje…\nNaši neoliberali ističu kako Vlada ne može da izabere stručni menadžment koji će upravljati Telekomom (na rukovodeća mesta postavlja poslušne partijske kadrove koji zapošljavaju partijske aktiviste, izvlače novac iz kompanije za finansiranje svojih partija), pa to navode kao jedan od argumenata za prodaju ove kompanije. U vezi sa ovim dr Aleksandra Smiljanić (profesor Elektrotehničkog fakulteta i bivši ministar za telekomunikacije) postavlja logično pitanje:\nUkoliko Vlada ne ume da izabere stručni menadžment i da preko njega uspešno upravlja Telekomom, kako onda može da upravlja celom Srbijom?\n(3) Srbija će posle privatizacije Telekoma dobiti novog vlasnika – veliku multinacionalnu kompaniju koja će mnogo efikasnije poslovati.\nIskustva drugih privreda u tranziciji koje su prodale nacionalne telekomunikacije kompanije pokazuju da su novi vlasnici kao prve mere preduzeli smanjenje broja zaposlenih, povećanje cena telekomunikacionih usluga i smanjenja ulaganja. To pokazuju primeri i naših suseda (Hrvatske, Makedonije, Crne Gore i Mađarske), koji su prodali telekomunikacije kompanije Dojče Telekomu. To će automatski obezbediti veću efikasnost poslovanja novih vlasnika.\nMeđutim, ovde se postavlja pitanje koliko će od toga koristi imati Srbija i njeni građani. Verovatno će kupljena firma, ulazeći u sastav nove velike kompanije, postati efikasnija, ali kao karika u transnacionalnoj kompaniji koja i ubire koristi te povećane efikasnosti (robno-novčanim transakcijama unutar transnacionalnih kompanije profit ostvaren u našoj zemlji lako se prebacuje u inostranstvo, i u značajnom iznosu izbegava plaćanje poreza u budžet Srbije). Od državnih funkcionera se očekuje da preduzimaju mere koje će pozitivno uticati na Srbiju i njene građane, a ne na transnacionalne kompanije i njihove centrale u inostranstvu.\nUkoliko prodaja Telekoma uspe ubrzo će na red da dođe sve ono što je još preostalo za prodaju – EPS, Srbijašume, Srbijavode, zemljište… Međutim, od zastupnika ove bećarske ekonomije nikako da dobijemo odgovor na tako jednostavno pitanje: Šta posle, kada sve rasprodamo?\nČemu sve to vodi pokazuju primeri mnogih zemalja, a kao primer navedimo slučaj Meksika koji je uz svesrdnu „pomoć“ MMF-a prihvatio Vašingtonski dogovor (koji je od kraja 80-ih godina HH veka prvo primenjivan u zemljama Latinske Amerike, pa i u Meksiku). Sprovodeći neoliberalni program Meksiko je privatizovao svoje privredne resurse i ubrzo posle toga doveden u stanje velike spoljne zaduženosti (dužničko ropstvo), te bio prisiljen, kako bi dobio kredite od MMF-a i SAD, da inostranim (u prvom redu američkim) kompanijama garantuje izuzetno povoljne uslove investiranja.\nInostrane investicije usmeravaju se u takozvane „makiladore”(maquiladoras), odnosno lanac američkih preduzeća izgrađenih duž granice sa SAD. Ta preduzeća su eksteritorijalna, oslobođena su plaćanja poreza u meksički budžet, radnici rade u ropskim uslovima za mizerne nadnice i u ovim preduzećima nije dozvoljeno nikakvo sindikalno organizovanje. Šteta koju Meksiko ima od „makiladora”procenjuje se na oko 15 milijardi dolara godišnje, a ogromna masa stanovništva živi u uslovima bede i obespravljenosti, kakva nije zabeležena u Meksiku ni u vreme diktature Dijasa (krajem HIH i početkom HH veka).\nNa kraju recimo da će eventualna prodaja Telekoma predstavljati samo jedan – ali značajan – u nizu pogrešnih poteza neodgovorne ekonomske politike kojom je „pojedena“ naša, ali i ozbiljno ugrožena budućnost narednih generacija – naših potomaka.\nPred sami početak tribine od organizatora sam dobio pregled izjava političara vezanih za prodaju Telekoma koje su davali u poslednjih pet godina. Za ilustraciju ću da navedem samo tri izjave (iz perioda 2010-2011).\nU tekstu pod naslovom SNS protiv prodaje Telekoma (22.10.2010. godine – izvor: Beta) piše: Srpska napredna stranka osudila je najavljenu prodaju Telekoma Srbije i ocenila da je takav potez vlasti "nepotreban i loš". Zamenik predsednika SNS Aleksandar Vučić je rekao da je najavljena prodaja potez "nedomaćinske i neodgovorne vlasti". "Neozbiljna je vlast koja ne zna kako da pokriva rupe koje je sama stvorila u budžetu i parabudžetskom sektoru", rekao je Vučić. Kako kaže, suštinski problem je nepostojanje privredne strategije i princip vlasti da, kako je naveo, krčmi ono što su prethodne generacije sticale.\nPod naslovom Podneta tužba zbog Telekoma (27.04.2011 – izvor: Beta) između ostalog piše: Srpska napredna stranka podnela je Višem tužilaštvu u Beogradu krivičnu prijavu protiv više funkcionera Vlade Srbije zbog privatizacije Telekoma Srbije. Tužba se odnosi na premijera Cvetkovića i članove tima Vlade Srbije zbog sumnje da su zloupotrebili službeni položaj i izvršili prevaru u procesu prodaje Telekoma. Krivičnu prijavu u ime SNS podneo je predsednik te stranke Tomislav Nikolić, a predali su je članovi pravnog tima naprednjaka. Član pravnog tima SNS Marko Đurić rekao je da je prodaja Telekoma osveta vlade budućim generacijama i optužio vladu da vodi pogubnu ekonomsku politiku i da rasprodaje poslednje ekonomske resurse. „Srbija će ostati bez vitalnih ekonomskih resursa i telekomunikacione strukture koja je dobro od javnog značaja“, rekao je Đurić. „Vlast namerava da novac od prodaje Telekoma zloupotrebi zarad očuvanja svog položaja“, tvrdi Đurić.\nU tekstu pod naslovom Vučić: Telekom bolji u našim rukama (20.04.2011 – izvor: Tanjug, Beta) piše: Zamenik predsednika SNS Aleksandar Vučić kaže da SNS zahteva od vladajuće koalicije da odustane od prodaje Telekoma, ocenivši da je reč o "pljački građana". Da li to, pitao je, znači da će ceo Telekom Srbija biti isplaćen u dve tranše godišnjeg profita, i dodao da se radi o pljački i zločinu prema građanima Srbije kojima se "otima jedino što vredi".\n(Izlaganje na tribini „Zašto treba sptečiti prodaju Telekoma Srbije“, održane u Savezu samostalnih sindikata Srbije, 2. aprila 2015. godine)